Na Palama obilježen Dan odbrane Sarajevsko – romanijske regije - FILTER\nNa Palama obilježen Dan odbrane Sarajevsko – romanijske regije\nAutor: FILTER/D. L.\nSluženjem parastosa u hramu Uspenja Presvete Bogorodice, služenjem pomena i polaganjem vijenaca na centralnom spomen – obilježju stradalim borcima u proteklom Odbrambeno – otadžbinskom ratu, te prigodnim umjetničkim programom na Studentskom trgu, u Palama je danas obilježen Dan odbrane Sarajevsko – romanijske regije.\nPredsjednik Vlade Republike Srpske Radovan Višković rekao je da će Srpska uvijek biti zahvalna borcima koji su svoje živote položili za njeno stvaranje i odbranu, te dodao da će ovaj datum biti obilježavan svake godine u drugoj opštini grada Istočno Sarajevo.\n„Nažalost, poslije Dejtona, Srbi koji su gotovo pet godina strpljivo i hrabro branili svoju očevinu, svoje ognjište i svoju porodicu, morali su da idu u egzodus i da, uslovno rečeno, mirno predaju ono što im neprijatelj nije mogao oduzeti u ratu. Želim da se, prije svega, zahvalim tim ljudima, te porodicama poginulih kojih je na ovome prostoru Sarajevsko – romanijske regije bilo preko 4.200, oni su dali najveći doprinos za odbranu ovoga dijela i stvaranju Srpske. Mi koji predstavljamo institucije, neko danas, a neko u budućnosti, imamo obavezu da obilježavamo ove datume i da se podsjetimo herojskih podviga naših sugrađana. Nadam se da će se i naši potomci sjećati herojstva i života koji su dati za stvaranje i za odbranu Republike Srpske“, istakao je premijer Višković.\nPredsjednik Boračke organizacije Republike Srpske Milomir Savčić, istakao je da odnos snaga na Sarajevskom ratištu nije predstavljen na najbolji način, te da je srpska strana optužena za svaki incident koji se desio u Sarajevu.\n„Mi danas imamo jednu potpuno iskrivljenu sliku i to čak u obliku presuda Međunarodnog krivičnog suda, pa i nekih presuda u Sarajevu, nažalost, čak i u Beogradu. Radi se o tome da je srpska strana optužena za skoro svaki incident koji se desio u Sarajevu zato što Tužilaštvo tim pojmom određuje sve ono što se dešavalo u Sarajevu bez obzira da li je posljedica puščanog metka, da li je posljedica minobacačke mine ili artiljerijskog oružja. Odnos snaga na sarajevskom ratištu, možda, danas, nije na najbolji način predstavljen. Oni tvrde da je svaki metak koji je ispaljen sa srpskih položaja, bio metak snajperiste i da je bio usmjeren na nanošenje gubitaka ili ubistva civila, djece pogotovo. Priča je potpuno drugačija. Ja sam radio na tom predmetu i uspio sam da dokažem koristeći isključivo muslimanske dokumente, a nijedan jedini srpski dokument nisam koristio da dokažem koje su sve ustanove i objekti bili zaposjednuti od strane muslimanskih snaga. Sve što je zaposjednuto vojnim snagama, to je vojni cilj i tu nema nikakve dileme“, istakao je Savčić.\nGradonačelnik Istočnog Sarajeva Ljubiša Ćosić istakao je da je obilježavanje Dana odbrane Sarajevsko-romanijske regije od velikog značaja jer predstavlja Dan odbrane koji je donio opstanak Srba na ovom području, a opstanak i odbrana doprinijeli su stvaranju Republike Srpske, kao i stvaranju Srpskog, odnosno Istočno Sarajeva i njegovih lokalnih zajednica.\n„Odbrana, stvaranje i opstanak, te tri riječi govore o ulozi srpskog naroda i srpskog vojnika u periodu 1992 – 1995 na ovom prostoru. Zadržati, odbraniti narod, civile, iza sebe spriječiti pokolje kojih smo bili svjesni u prošlosti kako u Prvom tako i u Drugom svjetskom ratu i zadržati se na prostorima na kojima smo bili najmasovniji i najdominantniji da živimo sa drugima i da pomognemo drugima, ne da ugrozimo druge. Tako se ponašao i Sarajevsko-romanijski korpus, branio je i odbranio područje na kojem su živjeli Srbi. Živili su i drugi narodi i to područje onog momenta kada je odbranjeno, nažalost većim dijelom je pripalo Federaciji BiH. Narod i vojska je bila svjesna žrtava, ali su ga se svjesno odrekli da bi stvorili Republiku Srpsku“, istakao je Ćosić.\nNačelnik opštine Pale Boško Jugović opština Pale, istakao je da je počastvovan što je opština Pale ovogodišnji domaćin obilježavanja Dana odbrane Sarajevsko-romanisjke regije.\n„Možda tad 1995. godine nismo bili svjesni šta smo uradili za Republiku Srpsku. Iz dana u dan će sve to postajati jača činjenica i služiti prije svega novim naraštajima da hrabro koračaju kroz budućnosti. Pogotovo mi u Palama koji imamo Univerzitet u Istočnom Sarajevu, studentske domove , treba da prenosimo i suština ovog skupa jeste da ostavimo jednu jaku poruku šta su njihovi očevi, stričevi radili, a šta oni treba da rade u nastavku očuvanja Republike Srpske“, istakao je Jugović.\nSrpske jedinice odbranile su teritoriju, a postpisivanjem Dejtonskog sporazuma, Srbi su morali da napuste opštine Ilijaš, Vogošća, Grbavica, Ilidža, Rajlovac i Hadžići.\nNa prostoru Sarajevsko-romanijske regije tokom Odbrambeno-otadžbinskog rata poginulo je 4.156 boraca, dok je ranjeno više od 10 000.\nTags: Boško Jugović Dan odbrane Sarajevsko – romanijske regije Ljubiša Ćosić Milomir Savčić Opština Pale Radovan Višković\nPrethodna Nastavak realizacije infrastrukturnih projekata na Palama\nSledeća Vodovod Pale: Počinje isključenje dužnika na Jahorini


U petak prvi let turističkim balonom | Palelive.com\nPočetna Novosti Aktuelnosti U petak prvi let turističkim balonom\nProjekat “Uživaj u Sarajevu-Romanijska regija” /”Enjoy Sarajevo-Romanija Region”/ u okviru koga će se desiti prvi let turističkim balonom na vezani let biće održan u petak, 18.6.2021. godine, sa početkom u 10.00 časova, na prostoru Sportsko-rekreativnog centra “Brus” na Trebeviću.\nOvo je jedna od aktivnosti koja ima za cilj razvoj turizma ove regije kroz kreiranje novih turističkih proizvoda i njihovu promociju na međunarodnom tržištu.\nNosioci projekta su Turistička organizacija “Jahorina”, Gradska razvojna agencija Istočno Sarajevo (RAIS), Privredna komora Republike Srpske (PKRS) i privredni subjekat Stanišić d.o.o iz Pala.\nProjekat “Uživaj u Sarajevu-Romanijska regija” biće ostvaren u sklopu projekta “EU4Biznis” Evropske unije, s ciljem jačanja mikro, malih i srednjih preduzeća u okviru turizma.\n(www.palelive.com / Turistička organizacija “Jahorina”)\nTuristička organizacija "Jahorina"\nPrethodni članakPočela akcija “Dejtonski sporazum u svakoj porodici u Srpskoj”\nNaredni članakOd sutra prijave za učešće na sportskim takmičenjima


Zbunjenost je reč koja najbolje opisuje stavove građana o Kosovu, koje je nedavno ispitivao Beogradski centar za bezbednosnu politiku (BCBP). Ona se ogleda u tome da većina građana Srbije veruje vlastima i podržava dijalog Beograda i Prištine kao način za rešavanje kosovskog spora, ali ne zna šta je cilj pregovora i ne vidi korist od dijaloga, te ne veruje u miran suživot Srba i kosovskih Albanaca. Iako polovina građana smatra da bi vraćanje Kosova sa širom autonomijom Srbiji bilo najbolji ishod dijaloga, ogromnoj većini je neprihvatljivo da kosovski Albanci imaju neku značajniju ulogu u društvu jer smatraju da su razlike prevelike. Čak tri četvrtine ih ne bi prihvatilo da kosovski Albanci budu javni zvaničnici u Srbiji ili da budu u braku sa nekim od članova njihove porodice, a dve trećine odbija da im budu nadređeni na poslu. Osim toga, za tri četvrtine ispitanika ne bi bio prihvatljiv sporazum između Kosova i Srbije u kom je izostavljeno pitanje ratnih zločina. Međutim, potpuno je odsutna ili potisnuta svest da su na Kosovu počinjeni zločini i da je za to odgovorna Srbija.\nKonfuzija u glavama ljudi rezultat je nejasne politike Vlade Srbije o Kosovu, zatim netransparentnosti procesa dijaloga Beograda i Prištine i medijske propagande praćene kontradiktornim narativima i izjavama političara. Istraživanje BCBP ukazuje na meku moć vlasti da utiče na stavove građana i oblikuje javno mnjenje pošto se 64 odsto građana informiše o Kosovu i dijalogu putem televizije i to javnog servisa. Vlast očigledno ima „alate“ da utiče na građane da joj bezuslovno veruju, ali ih ne koristi da normalizuje odnose između dve zajednice i dva naroda.\nZbunjenosti, pak, nema kada je reč o tzv. razmeni teritorija (sever Kosova za jug Srbije) pošto čak 85,5 odsto građana ne podržava ideju predsednika Srbije iz 2018, a njih 80 odsto se ne slaže s tim da Srbija prizna nezavisnost Kosova ako bi zauzvrat dobila Republiku Srpsku. Stvaranje Zajednice opština sa srpskom većinom takođe nije kompenzacija za priznanje nezavisnosti, jer svega 29 odsto misli da je to dobro konačno rešenje. Čak i da vlast u Beogradu prizna Kosovo, 40 odsto građana veruje da to ne bi uopšte uticalo na njihov svakodnevni život. Svaki četvrti bi u tom slučaju osećao gubitak identiteta, a svaki peti bi se osetio poniženo. Ovakvi stavovi su razumljivi ako se ima u vidu da su najčešće asocijacije na Kosovo manastiri i srpsko nasleđe, „srce Srbije“ i kolevka Srba i srpskog identiteta. Zato i ne čudi da se deo građana identifikuje sa Kosovom, da smatra da je ono oduzeto Srbiji i da je jedino rešenje da bude vraćeno.\nRazmena teritorija nezvanično je bila predmet briselskog dijaloga pod pokroviteljstvom EU, a podržao ju je i američki predsednik Donald Tramp kojem je bio neophodan spoljnopolitički uspeh uoči predsedničkih izbora. Trampov autentični preduzetnički duh u spoljnoj politici bio je prihvatljiv za srpski politički establišment i deo građana koji su verovali da on pruža više prostora vlastima u Beogradu za „kreativna rešenja“ u odnosima sa kosovskim Albancima.\nUmesto razmene teritorija uz posredovanje Trampove administracije, došlo je do potpisivanja sporazuma o ekonomskoj normalizaciji u Vašingtonu. Predsednik Srbije je nakon potpisivanja sporazuma poručio javnosti u Srbiji da su se vrata Bele kuće konačno otvorila za Srbe nakon što su bila rezervisana isključivo za Albance i ostale protivnike Srba iz jugoslovenskih ratova.\nIako je Vašingtonski sporazum domaćoj javnosti predstavljen kao „istorijski“, vlasti u Beogradu nisu jasno predstavile šta je njegova sadržina. Samo jedna trećina ispitanika upoznata je sa sadržinom sporazuma, a skoro polovina građana zna da je „nešto potpisano“ u Vašingtonu. Međutim, upitani o elementima sporazuma, preko 70 odsto podržava rad na pronalaženju nestalih i rešavanje pitanja interno raseljenih, zatim infrastrukturno povezivanje, dok oko polovine podržava međusobno priznavanje diploma. Oko polovine se protivi premeštanju srpske ambasade u Jerusalim. Iako se Srbija obavezala da obustavi međunarodnu kampanju sa ciljem povlačenja priznavanja Kosova, više od polovine građana se protivi tome. Za četvrtinu građana ovaj sporazum neće imati nikakav efekat, dok ga 22 odsto vidi kao korak ka priznanju Kosova, a samo 16 odsto misli da doprinosi ekonomskom povezivanju Srbije i Kosova.\nPošto se srpsko-američki odnosi pre svega sagledavaju kroz prizmu rešavanja kosovskog spora, reizbor Trampa za predsednika SAD bio je donedavno glavna tema unutrašnje politike. Predsednik Srbije je uoči predsedničkih izbora u SAD pružio podršku republikanskom kandidatu poručivši da bi „Trampova pobeda bila bolja za Srbiju“. Pobeda Džozefa Bajdena znači da će SAD sarađivati više sa Briselom i Berlinom radi postizanja konačnog dogovora između Beograda i Prištine.\nU međuvremenu, dijalog Beograda i Prištine je ponovo pao u drugi plan usled političke krize na Kosovu nakon ostavke Tačija i početka suđenja za ratne zločine i potencijalno novih izbora. Loša zdravstvena i politička situacija u Srbiji takođe utiču na nastavak pregovora. Nezavisno od novog datuma susreta političkih lidera iz Beograda i Prištine, dijalog će se odvijati u atmosferi u kojoj preovladava veliko nepoverenje prema Albancima. Svaki drugi građanin Srbije identifikuje Albance kao skupinu koja bi mogla izazvati oružani sukob na Balkanu, bilo da potiču sa Kosova (40 odsto) ili iz Albanije (osam odsto). Ti se podaci odražavaju i kod 54 odsto ispitanika koji se boje stvaranja „Velike Albanije“. Nepoverenje državljana Srbije prema kosovskim Albancima potiče iz sukoba na Kosovu, ali za njega su zaslužni i zvaničnici Srbije koji putem javnog servisa i tabloida huškaju na rat, šire govor mržnje i negiraju ratne zločine učinjene nad Albancima, što doprinosi unutrašnjoj koheziji, ali ujedno narušava međusobno poverenje i unosi sumnju da su normalizacija odnosa i trajan mir između Srba i Albanaca na Balkanu dostižni.\n(Autorka teksta: Maja Bjeloš, istraživačica Beogradskog centra za bezbednosnu politiku)


Upozorenja zbog tropskih vrućina širom Balkana\nBeta 3. avgusta 2017. 16:25\nToplotni talas koji je zahvatio region Balkana trajaće do sredine naredne nedelje, a brojne države izdale su upozorenja zbog tropskih vrućina i neobično visokih temperatura.\nU Srbiji će do 9. avgusta biti veoma toplo s maksimalnom temperaturom u većini mesta od 35 do 39 stepeni, a za vikend i oko 41 stepen, pa se preporučuje uzdržavanje od fizičkih napora, adekvatno odevanje i boravak u hladovini.\nRumunski meteorolozi danas su proglasili crveni meteoalarm u naredna dva dana za 12 oblasti na zapadu te zemlje, gde se očekuju temperature do 42 stepena Celzijusa, dok je narandžasti meteoalarm proglašen za ostatak Rumunije, gde se očekuju temperature do 39 stepeni, prenosi Asošiejted pres.\nMeteorolozi u Hrvatskoj saopštili su danas da će talas vrućine u pojedinim delovima te zemlje oboriti dosadašnje rekorde, jer temperature prelaze i 40 stepeni.\nU Hrvatskoj su visoke temperature i turistička sezona gotovo utrostručile broj intervencija Hitne pomoći, posebno na Jadranu. Broj intervencija u protekla 24 sata u kopnenim županijama povećan je prosečno za 30 odsto, a u priobalju od 80 do 150 odsto, prenela je Hina.\nMakedonsko Ministarstvo zdravlja preporučilo je da trudnice i stariji od 60 godina ne rade naredna tri dana i da se ne praktikuju fizičke aktivnosti na otvorenom od 11 do 17 časova, javila je Mia.\nVeliki deo BiH je pod crvenim alarmom, a upozorenje zbog velike vrućine u toj zemlji trajaće do subote, 6. avgusta.\nU Sloveniji je proglašen crveni alarm za period do petka, 4. avgusta, zbog očekivanog porasta temperature. Slovenački meteorolozi najavili su velik porast dnevnih temperatura posebno za četvrtak i petak, a crveni alarm odnosi se na najveći deo Slovenije, osim krajnjeg severozapada.


M. D. 16. novembra 2016. 09:39\nU još tri kašice dečjih proizvoda „Juvitana“ pronađeni su pesticidi, potvrdilo je danas Ministarstvo zdravlja Srbije.\nPomoćnik minstra zdravlja za inspekcijske poslove Zoran Panajotović kazao je na RTS-u da se kontrole proizvoda nastavljaju i da roditelji i deca nemaju razloga za brigu. On je naglasio da sanitarna inspekcija kontroliše i da li se sporne teglice povlače sa rafova.\nPrema njegovim rečima, proizvod se može uzeti na kontrolu u prometu, ali i u proizvodnji i te kontrole se rade u ovlašćenim laboratorijama na području Srbije. On je precizirao da se proizvod prati od sirovina i obrade do finalnog proizvoda koji mora da ima završni atest.\nPrethodno je Fabrika dečje hrane „Juvitana“ u Inđiji obustavila u subotu, 12. novembra, proizvodnju, posle informacija iz Ministarstva zdravlja da su u njenim proizvodima nađeni pesticidi, koji ne odgovaraju zakonskim propisima. Zabrana proizvodnje trajaće, kako je tada saopštio poslovni sistem „Svislajon Takovo“, dok akreditovane laboratorije ne ispitaju zdravstvenu ispravnost sirovina i gotovih proizvoda koji se nalaze na lageru u fabrici.\nMinistarstvo zdravlja saopštilo je pre dva dana da se stalno proverava da li su sporne serije kašice dečje hrane „Juvitana“ povučene sa tržišta, i da će ukoliko se u prodaji nađu sporne serije kašice one odmah biti povuče i oduzete, a protiv prodavca će biti podneta prijava, jer je to procedura koja sledi nakon izdavanja naloga o povlačenju.


Trivan: Kvalitet vazduha u Srbiji promenljiv - Bor 030\n26. oktobra 2021. | 20:07\nNaslovna Vesti Društvo Trivan: Kvalitet vazduha u Srbiji promenljiv\nTrivan: Kvalitet vazduha u Srbiji promenljiv\n29.1.2020. | 17:47\nMinistar za zaštitu životne sredine Goran Trivan izjavio je danas da je kvalitet vazduha u Srbiji promenljiv i onakav kakav je poslednjih desetak godina, ali pozvao građane da veruju podacima Agencije za životnu sredinu, koja meri kvalitet vazduha po više parametara.\nOn je novinarima posle skupa o projektu koji se odnosi na upravljanje otpadom, rekao da je važno da se razume koji su zagađivači u Srbiji i među najveće ubrojao ložišta i automobile.\nTrivan je rekao da u Srbiji ima oko milion individualnih ložišta, ali i da je pitanje da li ljudi mogu da se priključe na sistem daljinskog grejanja i da je neophodno da država pomogne da priključci budu jeftiniji.\nTrivan je najavio da će za nekoliko dana biti raspisan konkurs za dodelu subvencija za kupovinu električnih i hibridnih automobila, kao jedna od mera za smanjenje zagađenja vazduha u Srbiji.\n„To je simbolika, bez obzira koliko para ćemo izdvojiti, jer na taj način građanima hoćemo da kažemo da treba da mislimo o tome da menjamo kvalitet vozila koje vozimo. To će nam pomoći da udišemo mnogo čistiji vazduh“, rekao je Trivan.\nUpitan o kvalitetu vazduha u Srbiji ovih dana, ministar kaže da je kvalitet promenljiv i onakav kakav je u prethodnih deset i više godina.\nMoramo, naglašava, zato menjati navike i energente koje koristimo.\nVažno je, kaže ministar, što javnost razume da je to važno i što vrši pritisak da se brže i bolje pomeraju stvari napred.\n„Glavni rezultat čitave situacije jeste svest o tome šta su zagađivači u Srbiji“, rekao je Trivan.\nNaveo je da su zagađivači nesumnjivo postrojenja za loženje i saobraćaj koji je, kaže, postao jedna od glavnih zagađivača.\nRešenje vidu u podršci građanima da se priključe na sistem centralnog grejanja i pojeftinjenju priključka.\nPozvao je građane da obrate pažnju na podatke o kvalitetu vazduha Agencije za zaštitu životne sredine jer su, kaže, oni tačni.\n„Svi ostali sajtovi su neka vrsta aproksimacija i često budu različite činjenice kojima se barata“, rekao je Trivan i objasnio da se na podatke Agencije koji su egzaktni zapravo naslanjaju ove svetske agencije i firme.\nUpitan o nedavno publikovanom izveštaju Globalne alijanse za zdravlje i razvoj po kome je Srbija prva u Evropi po umiranju od svih vrsta zagađenja i 9. u svetu, Trivan je rekao da kvalitet naše životne sredine u mnogim segmentima uopšte nije dobar.\n„Tačno je da postoje procene SZO da godišnje oko 6.500 izgubi život u Srbiji zbog kvaliteta vazduha, ali isto tako je tačno da gotovo duplo više ljudi u Srbiji, prema procenama, izgubi život zbog pušenja“, kaže Trivan.\nNaveo je da svi treba maksimalno da se pozabave kvalitetom životne sredine što se, kaže, i radi, pa je tako naveo primer rešavanja pitanja odlaganja otpada u Srbiji koje će omogućiti i zaštitu vode, zemljišta i samim tim i hrane.\nNaglasio je da je potrebno uspostaviti regionalne centre za upravljanje otpadom kako bi sve opštine i lokalne zajednice očistili od svog otpada koji postoji.\nU Boru danas registrovano aerozagađenje pet puta veće od dozvoljenog\nAnketa: Zajedno za Bor bez dima\nProtest u Boru – tražimo da kompanija Ziđin poštuje zakone Srbije


Glišić: Vlada bez onih koji se nameću preko medija – Studio B\nGlišić: Vlada bez onih koji se nameću preko medija\nObjavljeno: 09.05.2022. 11:46 Izmenjeno: 09.05.2022. 11:46\nPredsednik je upozorio da će naredna zima biti najteža u poslednjih 70 godina, a Glišić kaže da neće biti lako, ali da, i to se vidi, sve što postaje deficitarno u Evropi, u Srbiji nije.\nVlada Srbije biće sastavljena u interesu Srbije, a u njoj neće biti onih koji se nameću preko medija, izjavio je predsednik Izvršnog odbora SNS Darko Glišić.\nOn je za Novosti, na pitanje kakav bi trebalo da bude kurs budućeg tima u Nemanjinoj, i da li dobijaju signale iz bilo koje ambasade kako Vlada Srbije treba da izgleda, rekao da je kurs jasan, država i narod na prvom mestu, a očuvanje mira i stabilnosti, veće plate, penzije – to je najvažniji nacionalni interes.\n„A, što se tiče stranih ambasada, da pa li vi stvarno mislite da bi neko od njih smeto da pošalje bilo kakav signal ili da se obrati predsedniku Vučiću sa nekakvim kadrovskim predlogom? To je bila praksa u bivšem režimu, danas mi je smešno kada neko pomisli da će ga ambasador bilo koje zemlje postaviti na bilo koju funkciju“, rekao je Glišić.\nOn je za rekao da je najveći deo posla oko analize rezultata izbora završen, te da će ona prvo unutar stranke biti ozbiljno razmotrena, a ibnda će uslediti dalji koraci.\n„Ne spadam u one koji vole sa stranačkim kolegama da diskutujem preko medija“, dodao je Glišić.\nNa konstataciju da je velika razlika između broja glasova lidera Aleksandra Vučića u odnosu na stranku, kaže da je i to predmet analize.\n„Dakle, prvo razgovor unutar stranke i donošenje konkretnih odluka o kojima će javnost svakako biti obaveštena kada budu donete“, rekao je Glišić.\nNa pitanje zašto je uveren da njegov stranački kolega Dragan Šormaz, kojeg je nazvao „egzibicionistom“, neće dobiti podršku za mesto ministra, Glišić je rekao da je to zato što članovi SNS „ne podnose“ kada se neko nudi preko medija.\n„Pogotovo ih iritira kada se to radi preko medija koji 24 sata dnevno demonizuju predsednika SNS i njegovu porodicu. Dobio sam neverovatan broj poruka članova Glavnog odbora koji jedva čekaju da se takvima obrate na prvoj narednoj sednici“, rekao je Glišić.\nNa pitanje da li su prevaziđene nesuglasice sa SPS, Glišić je rekao da je u kampanji bilo odgovornih i neodgovornih nastupa, shodno stranačmkim inetersima.\n„Nekome su bili bitni država i narod, nekome popularnost i “lajk“ više, a nekome da se dokopa cenzusa i poslaničke plate. Ako je bilo i ako bude nekih nesuglasica, rešavaćemo direktnim razgovorom“, dodao je Glišić.\nUpitan da li Srbija i državni vrh imaju snage da se odupru pritiscima i gde su najjači udari na KiM, veze sa Rusijom ili na Srpsku, Glišić je rekao da je državno rukovodstvo na čelu sa predsednikom pokazalo da ume u teškim i izazovnim vremenima da sačuva mir.\n„Danas je to nikad teže, jer su se međunarodne prilike dramatično promenile i nikada više neće biti iste, ali veruje u ono što naša država preduzima i da ćemo sačuvati mir i stabilnost“, rekao je on.\n„Dakle, svega ima dovoljno. Ali, to je borba na dnevnom nivou u kojoj nema prostora za opuštanje“, rekao je Glišić.


Više bezolovnog benzina\nVozači će uskoro na pumpama moći da biraju između četiri bezolovna benzina (BMB), dva dizela i dve vrste autogasa (TNG). Ponudu će obogatiti uvoz dve vrste BMB-a od 95 i 98 oktana, koje ispunjavaju evropske standarde. Dosad su samo evro dizel iz uvoza i rafinerija Naftne industrije Srbije i evro premijum BMB 95 iz rafinerija NIS-a bili u skladu sa standardima EU.\nSvečano otvorena fabrika "Fijat automobili Srbija"\nFabrika "Fijat automobili Srbija", projekat Vlade Srbije i italijanskog "Fijata" vredan oko milijardu evra, danas je svečano otvorena i očekuje se da značajno doprinese oporavku domaće privrede.\nRaspisani tenderi za Adu Bojanu i Veliku plažu kod Ulcinja\nCrnogorska vlada objavila je danas tender za izgradnju hotelskog kompleksa u zaleđu Velike plaže kod Ulcinja i tender za iznajmljivanje i izgradnju turističkih objekata na Adi Bojani.\nUhapšen jedan o vlasnika parcela na Korman polju\nPripadnici policije danas su oko 15,00 sati u policijsku stanicu priveli Životu Uroševića, jednog od demonstranata koji su sprečili geodete da uđu u Korman polje. Kako saznajemo Urošević je priveden zbog narušavanja javnog reda i mira, a preti mu i prijava zbog ometanja službenog lica .\nSrpski poslovni savet UAE nakon nekoliko skupova nasih privrednika u UAE i nekoliko prezentacija privrednih potencijala Republike Srbije u toku 2014/2015 godine sada organizuje tematski skup - prvi srpsko-emiratski network seminar za građevinare. Savet želi da preduzetnicima, menadžerima i inženjerima poreklom iz Srbije omogući pristup ka potencijalnim novim poslovnim partnerima.


"Ruralni" traže da se iz SDP-a izbaci "urbani" » pressing.ba\n"Ruralni" traže da se iz SDP-a izbaci "urbani"\nZbog sramnog i bahatog ponašanja Damira Nikšića na sjednici Glavnog odbora SDP-a, Kantonalni odbor ove stranke na čelu sa Enverom Bijedićem traži da se ovaj njihov stranački kolega izbaci iz stranke.\n14.02.2019 u 18:31\nPotez Kantonalnog odbora SDP-a TK uslijedio je nakon incidenta koji se dogodio na sjednici Glavnog odbora SDP-a u Sarajevu, a za vrijeme koje je Nikšić svojim partijskim kolegama iz Tuzle i Tuzlanskog kantona poručio da se “u Hitnoj vrate u ruralnu Tuzlu”.\nPoslije ovog incidenta, ogromna prašina digla se u tuzlanskoj javnosti, a osude su stizale sa svih strana. Prvi su reagirali iz Jedinstvene organizacije boraca TK koji su početkom ove sedmice od Gradskog vijeća Tuzla, kao i svih ostalih gradskih i općinskih vlasti u Kantonu zatražili da se Nikšić proglasi nepoželjnom osobom.\n- Ne možemo prijeći preko uvreda koje je iznio prema patriotima u TK. Tuzla i Tuzlanski kanton su otvoreni, ali je nedopustivo da Nikšić, koji je imao 22 godine 1992. i koji je pobjegao u Italiju, vrijeđa patriote Tuzle, Lukavca, Gradačca, Kalesije - rekao je predsjednik Jedinstvene organizacije boraca TK Faruk Šahović.\nZa one koji nisu upućeni Nikšić je onako kaubojski i razbojnički nepozvan upao na sjednicu Glavnog odbora SDP-a, na kojoj se razmatralo o tome hoće li partija u vlast ili opoziciju. Nikšić se nije slagao sa svojim partijskim kolegama iz TK koji su zagovarali ulazak u vlast, a ovom prilikom je vrijeđao i psovao one koji su zagovarali ulazak u vlast, a potom je na svom FB profili vrijeđao SDP-ovce koji nisu iz Sarajeva nazvavši ih "ruralnim likovima".


London nakon Bregzita: Britanija obnavlja svoju „imperiju” u južnom Pacifiku – Zavera\nZTP 12. februara 2021.\t0 Komentara\nNakon 47 godina provedenih u Evropskoj uniji, Britanija je odlučila da joj savez više nije od koristi i konačno je napustila EU. Od 1. januara 2021. Britanija više ne sme da trguje sa partnerima izvan EU, sa kojima unija ima ranije potpisane trgovinske sporazume.\nTo znači da će London ponovo morati da pregovara o 759 trgovinsko-ekonomskih sporazuma sa 168 zemalja sveta u skladu sa pravilima STO. Ovo se posebno odnosi na nekadašnje britanske kolonijalne posede, od kojih su mnogi locirani u južnom Pacifiku.\nUkupna populacija južnog Pacifika je mala i čini je 43 miliona ljudi, od čega 25 miliona živi u Australiji, 9 miliona na Papui Novoj Gvineji, 5 miliona na Novom Zelandu, 900 hiljada na Fidžiju i oko 500 hiljada u ostalim ostrvskim državama i teritorijama. Ali, to je i dalje veliko tržište za Britaniju sa njenih 67 miliona stanovnika.\nU regionu južnog Pacifika, London je strateški i ekonomski važan za dve finansijski najuspešnije države, Australiju i Novi Zeland. Britanija sa njima aktivno pregovara o zoni slobodne trgovine od juna 2020. Slede Papua Nova Gvineja i Fidži, najveće ostrvske države, sa kojima je London sredinom marta 2019. sklopio „Britansko-pacifički sporazum o ekonomskom partnerstvu (EPA)“, koji je na snagu stupio 1. januara tekuće godine.\nEPA je sporazum o slobodnoj trgovini sa zemljama u razvoju, prema kojem se u potpunosti ukidaju carine na robu uvezenu sa Fidžija i Papue Nove Gvineje, dok će se 80% carina na britanski izvoz u ove zemlje postepeno ukidati. Procene kažu da će trgovinski promet dostići 369 miliona funti godišnje, najviše zbog davno uspostavljenih trgovinski veza; šećer od trske se tradicionalno uvozi sa Fidžija, a biljna ulja (posebno palmino) iz Papue Nove Gvineja.\nSamoa i Solomonova ostrva takođe čekaju na potpisivanje sporazuma, a za njima će uslediti Vanuatu i Tonga. Budući da su sve ostrvske države bogate ribljim resursima (poput tune), ovi proizvodi su takođe na spisku transporta za Veliku Britaniju. Sa svoje strane, London prodaje mašine, lekove i usluge, pri čemu potonja stavka čini najveći deo britanskog izvoza. U cilju što bržeg potpisivanje EPA sporazuma sa ostrvskim zemljama, London je najavio veću razvojnu pomoć (ODA) i visok profit od trgovine.\nNosač aviona HMS Queen Elizabeth (foto: UKDJ)\nPočetkom marta 2019., EU je stavila Fidži, Samou i Vanuatu na crnu listu poreskih rajeva, ali to nije sprečilo London da potpiše pomenuti EPA sporazum samo nekoliko dana kasnije. Takođe u martu 2019., London je objavio strategiju Pacific Uplift, uz otvaranje kancelarija u Samoi, Vanuatuu i Tongi. Budući da britanska diplomatska predstavništva već postoje na Fidžiju, Papui Novoj Gvineji i Solomonovim ostrvima, Britanija trenutno ima veći uticaj u regionu od Francuske, Nemačke, Tajvana, Indije i drugih. Samo Australija, Novi Zeland, Japan, SAD i Kina imaju više kancelarija u ostrvskim zemljama i teritorijama južnog Pacifika.\nValja napomenuti da je region južnog Pacifika najveći na planeti, sa 12 nezavisnih ostrvskih država i 13 zavisnih teritorija koje pripadaju Australiji, Novom Zelandu, Francuskoj i SAD-u. I Velika Britanija poseduje sićušnu teritoriju usred Tihog okeana zvanu Pitkern ostrva, koja imaju samo 50-ak stanovnika. Ipak, Britanija ima pravo da pošalje svoje ratne brodove u Tihi okean. Ovo pravo je poslednji put iskoristila 2001., prenevši ovlašćenja za patroliranje vodama Pitkerna na Novi Zeland i Francusku.\nŠto se tiče odbrambenih strategija u regionu, vodeću ulogu ima Australija, uz Francusku i SAD. Još u januaru 1944., Australija i Novi Zeland su potpisali Pakt iz Kanbere, odnosno „regionalnu odbrambenu zonu“ koja pokriva Australiju, Novi Zeland i ostrva Melanezije. Podsetimo da se u Melaneziji nalaze državame sa kojima Britanija ima ili će uskoro sklopiti EPA sporazume: Papua Nova Gvineja, Fidži, Samoa, Solomonska ostrva i Vanuatu.\nKina je dve godine unazad pokušavala da započne pregovore sa Papuom Novom Gvinejom, Fidžijem i Vanuatuom o mogućem razmeštanju svojih vojnih baza, paralelno sa sprovođenjem kineskog projekta „Pojas i put“, ali je australijska diplomatija osujetila ove pokušaje. Štaviše, Kanbera je sa Papuom Novom Gvinejom i Fidžijem postigla dogovor o jačanju svog vojnog prisustva na njihovim teritorijama.\nAustralija je više no ikada fokusirana na održavanje svog uticaja u melanezijskoj „odbrambenoj zoni“, za šta joj britanska pomoć neće biti na odmet. U februaru 2019., Australija je naručila 12 podmornica od Francuske, što verovatno nije poslednja vojna nabavka tih razmera. I Britanija planira da se uključi u jačanje australijske odbrane. Podsetimo da Britanija iz godine u godinu povećava izvoz oružja; prodaja je dostigla vrhunac 2019., nadmašujući konkurente poput Francuske i Rusije, te zauzevši drugo mesto na listi vodećih izvoznika oružja, odmah iza SAD-a.\nBudući da London čitavoj Evropi preti kopiranjem „singapurskog čuda“, tj. pretvaranjem u ofšor zonu („Singapur na Temzi“), perspektiva zemalja južnog Pacifika nije samo trgovinska, već i politička, pa čak i vojna saradnja sa kompleksnim i nepredvidivim igračem koji će braniti svoje interese u regionu.\n(NewEasternOutlook-ZTP, foto: David B. Larter/Staff)\nTagovi:EU, Kina, Australija, Britanija, Bregzit, Pacifik, imperija, London


Pušten u saobraćaj put do Aradca, završeni radovi na trotoaru kod zgrade “Lesnine”, asfaltirana i Krajiška ulica, u blizini “Peskare” - RTV Santos\nZavršeni su radovi na asfaltiranju i pušten je u saobraćaj put od raskrsnice s državnim putem Zrenjanin – Novi Sad do ulaska u naseljeno mesto Aradac. Međutim, nisu još završeni svi radovi na toj deonici, jer je preostalo da se postavi i zaštitna ograda između kolovoza i biciklističke staze, čime će se povećati bezbednost te kategorije učesnika u saobraćaju. Ovo je jedna od najznačajnijih ivesticija Grada Zrenjanina ovog proleća, kada je u pitanju obnova ulica i puteva na njegovoj teritoriji, jer se radi o deonici dužine preko 2 kilometra, na kojoj je urađen potpuno nov kolovoz, od podloge do asfaltiranja. Vrednost investicije je 102 miliona dinara, a radove na rehabilitaciji izvelo je preduzeće “Vojput” iz Subotice.\nPešačka staza pored zgrade “Lesnina”, na teritoriji MZ “Dositej Obradović” takođe je u potpunosti završena, postavljen je pločnik od behatona i zasađen nov drvored srebrnolisnog javora, a posebno su izvedeni bočni ulazi u najdužu zgradu u Zrenjaninu. Ti prostori takođe su popločani i s trotoarom čine jedinstvenu celinu, i vizuelnu i funkcionalnu. Radove na rekonstrukciji trotoara i popločavanju behatonom izvelo je zrenjaninsko preduzeće “Eko Gradnja”.\nU okviru radova na obnovi kolovoza i rekonstrukciji puteva na teritoriji Grada Zrenjanina, pretodnih dana izvedeni su radovi na asfaltiranju Krajiške ulice, na teritoriji MZ “Sava Kovačević”. Ova ulica, dužine oko 320 metara, nalazi se u blizini gradskog kupališta “Peskara” i čini jednu od bočnih veza između dve glavne saobraćajnice koje vode ka kupalištu -Mostarske i Ulice 9. maja. Dotrajao kolovoz u toj ulici zamenjen je novim asfaltom, a benefite od ove investicije, osim žitelja Krajiške ulice, imaće i stanovnici susednih ulica, kao i oni koji se kreću ka “Peskari”.\nPrethodnoNajava emisije „Agročas“\nSledećeDanas je Svetski dan porodice


SLD i LKS – posvađani lekari Srbije - Penzin\nPočetna Magazin Godine SLD i LKS – posvađani lekari Srbije\nJedna lekarska organizacija zahteva prinudnu upravu u drugoj u kojoj su, po automatizmu, svi lekari članovi. Zbog: rasipništva, korupcije i bezakonja\nLekarska komora Srbije (LKS) i Srpsko lekarsko društvo (SLD) – znate li razliku? Ukoliko niste iz medicinske branše, verovatno ne znate. Ali razlika postoji. I veliki jaz.\nSLD traži da se suspenduju svi organi upravljanja i uvede prinudna uprava u LKS zbog: rasipništva, korupcije i bezakonja. Ovo su reči kojima akademik dr Radoje Čolović, predsednik SLD, opisuje situaciju u LKS. Novosti prenose optužbe akademika Čolovića koje, čak i nama, naviknutima na priče o rasipanju našeg i gomilanju njihovog, deluju neverovatno.\nOd plate od 158.000 dinara koju prima direktorka LKS za funkciju koja bi trebalo da bude volonterska do 17.200 evra koliko je isplaćeno njoj i preduzeću Srpski menadžment centar za tekst tzv. predloga uključivanja privatne prakse u zdravstveni sistem Srbije koji se onda promoviše po Srbiji kao “besplatna” edukacija za koju se, valjda na dobrovoljnoj bazi, daje 150 evra po predavanju. “Većinu predavanja drži direktorka Komore, a među predavačima su njen advokat, čak i knjigovođa, i lekari koje je rukovodstvo LKS uhvatilo u svoju mrežu”, objašnjava akademik Čolović.\nLKS dobija novac od obavezne članarine koja iznosi 0,8% zarade za lekare u državnom i 1,6% za lekare u privatnom zdravstvu. Pored toga, svaki od 32.500 lekara morao je da izdvoji 6.000 dinara za upis i još 2.000 dinara za licencu. Tako se za osam godina od osnivanja LKS, na njihov račun slilo između 20 i 30 miliona evra. Bilo bi i lepo čuti da je jedno strukovno udruženje u Srbiji uspelo da skupi tu svotu da se ne iznose i podaci na šta i na koga se ti novci troše.\nPrimarijus dr Tatjana Radosavljević, direktorka LKS, ne želi da komentariše navode SLD jer je “SLD obična nevladina organizacija”, dok LKS radi posao za koji ih je “država osnovala i osposobila”. Članstvo u LKS je obavezno, tako da su svi lekari Srbije automatski i članovi LKS. Ali, ako SLD ima 27.500 članova (koji su, po automatizmu, i članovi LKS), brine čak i ovo zanemarivanje dr Radosavljević mišljenja tolikog broja kolega.\nIzbori se približavaju, pa će biti sve više prljavog veša na sve strane, u svim strukama. Ali kako pacijent da zanemari ove priče i poveri svoje zdravlje onima koji ispadaju i krajnje nemoralni i neobrazovani?\nTags:akademik dr Radoje Čolovićkorupcijakorupcija u zdravstvulekarLekarska komora Srbije LKSlekarska strukovna udruženjaprimarijus dr Tatjana RadosavljevićSrbijaSrpsko lekarsko društvo SLDzdravstvozdravstvo Srbije


Zbog jednog "ali" se film gleda samo u bioskopu - Izazov\nZbog jednog „ali“ se film gleda samo u bioskopu\nRadio-televizija Srbije\t 22. aprila 2021. 17:36\nPametni televizori velikih dimenzija povezani sa kompjuterom jesu poziv za ulazak u muzej filma i istraživanje filmske umetnosti. Iz bogate ponude raznih platformi može se birati neograničeno, satima, danima…\nTokom ovog korona perioda filmski zavisnici su bili upućeni na uživanje u domaćem ambijentu. Iz razgovora sa mnogima od njih zaključujem samo jedno. Da, ali… To "ali" je sve ono zbog čega se film gleda u bioskopu. Dnevna soba ma kako bila velika sa ogromnim televizorom, nikada neće moći da nas uvede u film kao prava dvorana.\nU kućnom bioskopu je sve "kao" i tišina i mrak i atmosfera i još ako zvoni telefon ili komšija kome je nešto hitno ili se deci baš tog trenutka jedu palačinke ili vam javljaju da su rođaka upravo smestili u bolnicu… Nema filma bez bioskopa.


Dačić i Lavrov reagovali na Tačijevu izjavu o Rusiji - Sputnjik Srbija\n19:01 23 Septembar 2020\n© Tanjug / Aleksandar Milačić\n14:04 22.02.2018 (osveženo 15:03 22.02.2018) Preuzmite kraći link\nMinistri spoljnih poslova Srbije i Rusije Ivica Dačić i Sergej Lavrov sastali su se danas i tom prilikom naveli da dve zemlje imaju široko podudaranje stavova u većini međunarodnih pitanja.\nUpitani da prokomentarišu izjavu kosovskog predsednika Hašima Tačija da bi „pomoglo“ kada bi Rusija priznala Kosovo, šefovi diplomatija Srbije i Rusije rekli su da takav njegov stav ne menja ništa.\nLavrov je rekao da je Rusija iznela svoj stav o pitanju Kosova i da njegova izjava ne može to da promeni.\n„On, kao i većina političara u Prištini, treba da se bavi svojim poslovima, a naročito činjenicom da su optužni za izvršenje ratnih zločina“, rekao je Lavrov i ponovio da je Rusija privržena Rezoluciji 1244 UN „za razliku od nekih evropskih zemalja“.\nOn je naglasio da su zapadne kolege Rusije stale na put razvoja novog geopolitičkog prostora, pre svega putem širenja NATO-a na Istok.\n„Oni su sistematski zanemarivali osnovne norme međunarodnog prava, radili su zaobilazeći ključne institucije kao što su Ujedinjene nacije. 1999. godine, teško narušivši načelo utvrđeno u Helsinškoj deklaraciji o nepovredivosti granica u Evropi, dva i po meseca bombardovali su Jugoslaviju. A pre deset godina su, pokušavajući da naknadno legitimizuju svoju agresiju, priznali jednostrano proglašenu nezavisnost Kosova“, istakao je Lavrov.\n„Nastavićemo da pružamo svu moguću pomoć srpskim partnerima u podržavanju legitimnih prava i interesa Beograda u vezi sa autonomnom pokrajinom Kosovo, na osnovu odredaba Rezolucije 1244 Saveta bezbednosti UN“, dodao je ruski šef diplomatije.\nDačić je, povodom te izjave Tačija, rekao da smatra da bi „bilo logičnije da SAD i Velika Britanija povuku priznanje“, kako bi se stišala „velikoalbanska histerija“, koja je najveća pretnja stabilnosti u regionu.\nŠef srpske diplomatije naglasio je da je zvaničan stav Srbije da je zadovoljna nivoom saradnje sa Rusijom, koja „nije samo na papiru“, već je zaista sadržajno, strateško partnerstvo.\n„Veoma sam zahvalan na stalnoj podršci Rusije, kada je reč o teritorijalnom integritetu i suverenitetu Srbije, dobro je poznato da je Rusija stavila veto na pokušaj da se srpski narod optuži za genocid, a ima i razumevanja za poziciju Srbije, kada je reč o jednostranom proglašenju nezavisnosti Kosova“, rekao je Dačić novinarima nakon sastanka sa ministrom inostranih poslova Rusije Sergejom Lavrovom.\nDačić je podsetio da je robna razmena sa Rusijom dve i po milijarde dolara, kao i da Srbija i Rusija zajednički realizuju mnogobrojne projekte.\n„Lavrov i ja imamo dogovor da se svake godine redovno sastajemo u Srbiji i Rusiji, kako bismo doprineli razvoju bilateralnih odnosa i drago mi je da je baš sada kada obeležavamo 180 godina diplomatskih odnosa naše dve zemlje, on tu kao jedan od najvećih prijatelja Srbije u svetu“, rekao je Dačić.\nMinistar inostranih poslova Rusije Sergej Lavrov rekao je da 180 godina diplomatskih odnosa odražava istinsku veličinu prijateljstva dveju vlada, kao i da je bio impresioniran ceremonijom polaganjem venaca i otvaranjem kupole na Hramu Svetog Save.\n„Detaljno smo razmotrili stavove o pitanju međunarodnih odnosa. Imamo jedinstveno mišljenje da mešoviti Komitet sa Dačićem i Rogozinom na čelu ima veliku ulogu. Oni su, na nedavno održanom sastanku, zaključili da je došlo do unapređenja odnosa naše dve zemlje nakon posete predsednika Vučića Rusiji“, rekao je Lavrov.\nNaveo je da i da se Rusija vodi istim principima kada su u pitanju stavovi u Ujedinjenim nacijama, OEBS-u, Savetu Evrope i potvrdio privrženost Rusije međunarodnom pravu i poštovanju Rezolucije 1244.\nRuski šef diplomatije dodao je da situacija u Evropi „nije zdrava“ zbog nekih članica NATO-a i EU, koje pokušavaju da pojačaju konfrontaciju, navodeći primer ulaska Crne Gore u NATO, ocenjujući da se to pokušava i u Makedoniji i u BiH.\nIvica Dačić, Lavrov, Srbija


Tači: Zemlja zapadnog Balkana da se u bloku prime u EU - Naslovi.net vesti\n"Zemlje Zapadnog Balkana treba da uđu u EU u bloku, kako bi se obezbedili dugoročan mir i saradnja u regionu", rekao je Tači na regionalnoj konferenciji koju organizuju Vlada Bugarske i Svetska banka. Po njegovim rečima, svim... »\nTači: Zemlje Zapadnog Balkana da se prime u EU "u bloku"\nPredsednik Kosova Hašim Tači izjavio u Sofiji da bi zemlje Zapadnog Balkana trebalo da budu primljene u Evropsku uniju "u bloku".\n"Zemlje Zapadnog Balkana trebalo bi da uđu u EU u bloku, kako bi se obezbedili dugoročan mir i saradnja u regionu", rekao je Tači na regionalnoj konferenciji koju organizuju Vlada Bugarske i Svetska banka. Po njegovim rečima,... »\nPredsednik Kosova Hašim Tači izjavio je danas u Sofiji da bi zemlje Zapadnog Balkana trebalo da budu primljene u Evropsku uniju "u bloku". "Zemlje Zapadnog Balkana treba da udju u EU u bloku, kako bi se obezbedili dugoročan mir i saradnja u regionu", rekao je Tači na regionalnoj konferenciji koju... »


'Nastojao je da se u Srbiji postavi sve ono po čemu je ona dobra i drugačija u svetu'\nIzvor: B92, 05.Apr.2019, 17:37\n"Nastojao je da se u Srbiji postavi sve ono po čemu je ona dobra i drugačija u svetu"\nKomemoracija povodom smrti pesnika, proznog i dramskog pisca Dobroce Erića održana je danas u Skupštini grada Beograda.\nU prisustvu porodice slavnog pesnika o njegovom opusu, i velikom uticaju na našu kulturu na početku komemoracije govorio je ministar kulture i informisanja Vladan Vukosavljević.\n"Dobrica Erić je pevao o svojoj Srbiji, kako bi Njegoš rekao, "iz glave cijela naroda". Glava je svakako bilo naroda, a reči koje je birao, nizao i saglašavao, bile >> Pročitaj celu vest na sajtu B92 << su upečatljivo njegove, neuporedive" kazao je Vukosavljević.\nOn je podvukao da je Erić bio izdašni izvor vedrine, nepresušni izvor oduševljenja u narodu koji se mnogo mučio i muči neprestano.\n"Imali smo i još uvek imamo istinskih i iskonskih pesnika, ali poezija Dobrice Erića obnavljala je u narodu kojem je pevao veru i nadu u ljubav. Osvajao je glasom i stavom koliko i smislom koji je poezijom tvorio. Kada je piaso za decu i kada je stvarao za odrasle, svi su uzrasti bili jednako pridobijeni njegovim lirskim čaranjem", kazao je Vukosavljević i dodao da je Erić voleo svoj jezik i svoju ćirilicu i borio se za njihovo očuvanje.\n"Erić je rekao "Srpski jezik je poezija, jedino ptice pevaju lepše". Nema lepše izjave ljubavi svom jeziku", kazao je Vukosavljević.\n"Više od drugih Dobrica Erić je bio sin svoje zemlje, one koja rađa i prima u svoja nedra, koja pesnika i njegov narod hrani i za koju su gine na bojnom polju. Dobrica Erić se rodio da bude pesnik. Umeo je da kaže da je vinogradar svojih snova i berač zvezda", rekao je Lakićević.\n"On je na najlepši način i bezgranično lekovito voleo Srbiju. Sećam se njegovog rapsodičnog glasa, njegovog nastojanja da se u Srbiji himnično postavi sve ono po čemu je ona drugačija i dobra u svetu među drugima. To su pre svega njene prirodne lepote i kulturne vrednosti" kazao je Aćimović Ivkov.\n"Čekali su ga nasmejani đaci po školama i on im je svoje stihove tako uverljivo govorio da su ti momenti obeležili detinjstva te dece. Erić je pisao školske himne i znao sve svoje pesme napamet", kazao je Subota.\n"Tuga i bol su veliki, ali njegovo delo zauvek ostaje generacijama iza nas", rekao je Dobrivoje Erić.\nRadio Televizija Vojvodine: Održana komemoracija povodom smrti Dobrice Erića


Zemlja Gruva [Arhiva] - kosovkamedo forum\nkosovkamedo forum > BIOGRAFIJE POZNATIH > Biografije Poznatih > Zemlja Gruva\nView Full Version : Zemlja Gruva\nTrenutno najbrojniji bend na domaćoj sceni je za relativno kratko vreme od izdavanja prvog albuma "WTF is gruvlend?" iz klupske atrakcije prerastao u monster band od 11 glava, i najavio da je reč o pojavi kakva se odavno nije desila na domaćoj sceni.\nSpecifičnost muzike Zemlje gruva!, pored raznolikosti muzičkih stilova i prepoznatljivog zvuka bras sekcije, najviše određuje frontline Zemlje gruva: Zoe Kidah, Konstrakta i MC Milovan tri vokalna solista sa različitim muzičkim ukusom i manirom pevanja. Ovaj uigrani vokalni tandem vlada scenom već više od decenije, a domaćoj publici je poznat iz saradnje sa bendom Mistake Mistake, sa kojima su nastupali ispred poznatih imena kao što su Prodigy, Punjabi MC, Kosheen, Capleton i dr.\nOd izdavanja albuma prvenca za sopstvenu internet etiketu gruvlend.net, svaki single sa albuma postaje instant hit i zauzima najviše pozicije svih relevantnih domaćih top lista, uključujući i prvo mesto na MTV Domaćici. Prvi bend na domaćoj sceni koji je zvanično postavio svoj prvi album za besplatno skidanje sa sopstvenog sajta.


RTCG - Radio Televizija Crne Gore - Nacionalni javni servis :: Ostali sportovi :: Mrvaljević i Nurković žele u Tokio\nDŽUDISTI IBRA 25. 12. 2018. 15:52 >> 15:25 0\nDžudo klub Ibar saradnjom sa Srđanom Mrvaljevićem želi da džudo, ali i ukupno sport u Rožajama, dodatno promoviše i podigne ga na još veći novo, saopšteno je iz tog kluba.\nTrener rožajskog kluba, Omer Nurković kazao je da je ponosan što je rukovodstvo uspjelo da angažuje najboljeg crnogorskog džudistu i jednog od najboljih sportista Crne Gore u posljednjoj deceniji.\n"Ibar je mali klub, iz male sredine sa tradicijom dugum preko 25 godina. U tom periodu iz skromnih uslova uspjeli smo da iznjedrimo takmičare koji su reprezentativci, osvajači medalja sa internacionalnih turnira, prvaci Balkana i učesnici Evropskih i Svjetskih prvenstava. Naš cilj je da jedan od naša dva reprezentativca, mlađi Jusuf Nurković i iskusni Srđan Mrvaljević ispune olimpijsku normu za Tokio 2020 godine", kazao je Nurković na konferenciji za novinare.\nOn je naglasio da je cilj kluba da omasovi džudo sport u Rožajama i da kroz najveće internacionalne turnire širom svijeta na najbolji mogući način promovišu svoj grad i državu Crnu Goru.\n"Vjerujem da ćemo u toj namjeri i borbi za Tokio imati punu podršku opštine, državnih sportskih institucija, sponzora, prijatelja i naših sugrađana koji poštuju, cijene i uživaju u uspjehu naših sportista", kazao je Nurković.\nNovi član Ibra, Mrvaljević zahvalio se Nurkoviću i rukovodstvu kluba na dobrodošlici i lijepim riječima.\n"Ne bih se složio da je Ibar mali klub iz male sredine. Nije bitno odakle dolazimo, bitno je po šta smo to krenuli. Jusuf i ja smo danas krenuli po olimpijske norme. Pokazaćemo na strunjači koliko smo mali ili veliki. Biće užasno teško izboriti nastup u Tokiju, džudo je olimpijski sport sa užasnom konkurencijom u svijetu, ali to i jeste pravi izazov za prave borce", rekao je Mrvaljević.\nOn je kazao da očekuje profesionalnu i kvalitetnu saradnju.\n"Daćemo sve od sebe da u takmičarskom smislu ispunimo očekivanja i ambicije kluba", kazao je Mrvaljević.\nTalentovani rožajski džudista Jusuf Nurković istakao je da mu je drago što Ibar u svoje redove uspio da dovede šampiona kakav je Srđan Mrvaljević.\n"Siguran sam da će mi treninzi sa njim i njegovo iskustvo pomoći da podignem svoj džudo na viši nivo. Verujem da uz njega mogu stići do olimpijskih igara u Tokiju", kazao je Nurković.\nMrvaljević je uručio poklon kimono jednoj od najmlađih članoica kluba, navodeći da je to u duhu i tradiciji džudo sporta.\n"Ona nas uči da kao stariji uvijek moramo nesebično podržavati mlađe, dok mlađi moraju poštovati starije i svojim radom i zalaganjem se odužiti za svu podršku starijih", zaključio je Mrvaljević.\nSrđan Mrvaljević Jusuf Nurković Džudo klub Ibar


KFOR neobavešten o ROSU, uhapšen zamenik gradonačelnika Zubinog Potoka – RTV Panonija\nHomeVestiKFOR neobavešten o ROSU, uhapšen zamenik gradonačelnika Zubinog Potoka\nKFOR neobavešten o ROSU, uhapšen zamenik gradonačelnika Zubinog Potoka\nZUBIN POTOK – KFOR nije bio obavešten da će pripadnici kosovskih specijalnih jedinica ROSU ući na sever Kosova i ta misija sada šalje svoje jedinice u Zubin Potok gde će ispitati situaciju, izjavio je danas za Tanjug glavni portparol KFOR-a Vinćenco Graso.\nPrema njegovim rečima, pripadnici ROSU su uhapsili zamenika gradonačelnika Zubinog Potoka, a KFOR je poslao svoje jedinice na to područje kao i da je monitoring i provera situacije u toku.\nPrethodno je zamenik komadanta kosovske policije za sever Besim Hoti odbacio tvrdnje zvaničnika Srbije o zauzimanju veštačkog jezera i hidrocentrale Gazivode i o hapšenjima na tom području.\nOn je za Radio Slobodna Evropa kazao da je u tom delu samo u toku „jedna poseta“ i dodao da za sada ne poseduje više informacija.\nNa pozive Tanjuga upućene šefu regionalne policije za sever Kosova nije bilo odgovora.\nDirektor Kancelarije za KiM Marko Đurić potvrdio je da su oko jezera Gazivode raspoređene specijalne jedinice kosovske policije i kazao da je ROSU na severu Kosova i Metohije mimo svih dogovora i sporazuma, i da su tamo kako bi Hašimu Tačiju omogućili da obiđe to jezero.\nĐurić je na vanrednoj pres konferenciji u Vladi Srbije naveo da su snage bezbednosti Srbije podignute na najviši stepen pripravnosti.\nOn je rekao i da je predsednik Srbije u ovom trenutku na konsultacijama sa Generalštabom Vojske Srbije, na jednoj lokaciji u Srbiji.\nLazanski: Upad ROSU pokušaj Tačija da povrati uticaj


Suarez predala ubedljivoj Ani\n– February 13, 2012Posted in: Glavne vesti\nAna je startovala brejkom, a posle ribrejka od strane Navaro, Ana je dominiirala u meču, sve do predaje protivnice pri rezultatu 6-1 4-1.\nNavaro je još samo uspela da povede u drugom setu sa 1-0, ali Ana uzima dva naredna gema, kada Navaro traži pomoć lekara. Posle pauze Ana nastavlja gde je stala, a protivnica prilikom sledeće promene strana i definitivno predaje meč.\nAna je tako obezbedila drugo kolo i meč sa Petrom Martić ili Četkovskom. Obe taniserke se ne mogu pohvaliti nekom formom, pa je srpska teniserka favorit u tom meču, a koja će protivnica biti, znaće se sutra. Ana će na teren najverovatnije u sredu.\nJelena je prema očekivanjima dobila protivnicu, Šahar Per, koja je bez izgubljenog gema savladala Lalami. Inače Marokanka igra dubl sa Bojanom Jovanovski i kako stvari stoje izgubiće ga u dva seta. Najveće iznenađenje prvog dana, napravila je novopečena članica kazahstanske FK reprezentacije, Ksenija Pervak, koja je pobedila Anastasiju Pavljučenkovu sa 2-1 u setovima.


Miki Jevremović koncertom obeležava pet decenija rada - Hello! magazin\nMiki Jevremović koncertom obeležava pet decenija rada\nLegenda zabavne muzike Miki Jevremović u ponedeljak je u Domu sindikata predstavio monografiju “50 godina sa vama” i najavio solistički koncert koji će u subotu, 10. novembra, održati u ovoj dvorani, povodom zlatnog jubileja – pola veka karijere. Slavni pevač je izrazio veliko zadovoljstvo što će pet decenija rada proslaviti sa publikom u dvorani u kojoj je početkom sedamdesetih godina održao prvi solistički koncert.\n– U Domu sindikata sam počeo karijeru, prvi festival na kojem sam 1962. godine učestvovao bio je održan upravo u ovoj sali, na ovim daskama – rekao je Miki Jevremović.\n– Kada pomislim na svoj prvi koncert, učini mi se da je 50 godina proletelo kao dlanom o dlan, ali kada se setim hiljada i hiljada pređenih kilometara i isto toliko pesama i koncerata, onda shvatam da je to zaista bio dug period. Koncert će trajati više od dva sata, nastojaću da otpevam što više pesama, a jedan od specijalnih gostiju biće moja kćerka Jelena.\nMiki Jevremović se osvrnuo na svoje pevačke početke, bogatu karijeru, krunisanu mnogobrojnim festivalskim nagradama i koncertima, kojih je bilo više od 5.000.\nPola veka pesme Miki je pretočio u monografiju, koja, između ostalog, sadrži novinarske članke i fotografije iz različitih perioda pevačeve karijere, uz poseban akcenat na gostovanja u Sovjetskom Savezu, gde je svojevremeno Jevremović bio izuzetno popularan.\n– Ovo je zaista redak i dragocen jubilej, a sve ono što sam prošao i doživeo za 50 godina pretočili smo u monografiju – istakao je Jevremović.\n– S obzirom na to da sam se često selio, u tim selidbama sam izgubio mnogo dragocenih uspomena. Srećom, nešto od toga smo uspeli da dobijemo iz Moskve.\nNa pitanje da li pamti svaku svoju pesmu, Miki Jevremović je odgovorio:\n– Imam tu sreću ili nesreću da sve pmatim u životu. Pamtim svaku svoju pesmu, ali znam i kompletan repertoar svih kolega iz mog vremena. Sada mi je teže da naučim neku pesmu i to verovatno zbog toga što današnje pesme nemaju nikakvu poetsku logiku.\nJelena Jevremović: Bila sam devojka koja je uvek živela na ivici


Očekuje se najbolja sezona | KOPAONIK\nOčekuje se najbolja sezona do sad\nBy BS 18 oktobra, 2013 17:38\nZimska sezona na Kopaoniku počinje 5. decembra otvaranjem već tradicionalne četvorodnevne manifestacije “Ski opening”. Na Kopaoniku se ove zime očekuje više gostiju jer je broj ranih rezervacija smeštaja povećan za 56 odsto u odnosu na 2012, a čak 60 odsto gostiju koji su već rezervisali aranžmane stiže iz Rusije i Rumunije.\nDirektor JP „Skijališta“ Dejan Ljevnaić kaže da je posebno zadovoljan ovogodišnjom letnjom sezonom, koja je imala oko 12.000 posetilaca.\n– Zbog rebalansa budžeta i ekonomske krize, postavljanje najavljene “šestosedelice” na stazama Krčmar i Gvozdac pomereno je za maj sledeće godine. U ovoj sezoni imaćemo helikopter koji će biti u službi kliničkog centra – rekao je on.\nDirektor „Skijališta“ nije mogao da kaže koliko će koštati ski-pas u ovoj sezoni jer Ministarstvo privrede još nije dalo odgovor na njihov predlog.\n– Za goste naših hotela u tom periodu obezbedili smo gratis dvodnevni ski-pas. Paket aranžman za četiri danana bazi polupansiona koštaće od 165 evra do 219 evra – rekao je direktor MK „Mauntan rizorta“ Nikola Avram.


ZALOGAJI IZ 3D ŠTAMPAČA: KFC sprema grickalice budućnosti : Nadlanu.com\nObjavljeno 22. jul 2020. / 10:00:21\nLanac restorana KFC planira da ponudi prve laboratorijski proizvedene pileće grickalice na svetu, kao deo koncepta "restorana budućnosti", saopštili su iz kompanije.\nU saradnji sa ruskom kompanijom "3D Bioprinting Solutions", KFC će raditi na razvoju tehnologije bio-printanja, koja će omogućiti "štampanje" pilećeg mesa, koristeći pileće ćelije i biljni materijal.\nKFC planira da za bio-štampanje obezbedi sastojke poput hleba i začina "kako bi postigao potpis KFC ukusa" i nastojaće da klijentima pruži "ukus i teksturu prave piletine".\nRECEPT DANA: Pasta sa piletinom u kremastom sosu\n"Novi štampani zalogaji" bili bi ekološki prihvatljiviji od standardnog pilećeg mesa, kažu u KFC.\n- Tri de tehnologije bio-printanja, u početku široko priznate u medicini, danas dobijaju na popularnosti u proizvodnji hrane kao što je meso - izjavio je Jusef Kesuani, suosnivač "3D bioprinting Solutions".\nTri de bio-štampanje je spor, mukotrpan proces. Iako je bilo nekih obećavajućih dešavanja u vezi sa njegovom upotrebom u medicini, istraživači sa kalifornijskog univerziteta u Berkliju, radeći na procesu štampanja ljudskih organa za transplantaciju, primetili su prošle godine da je biološki materijal sklon propadanju pre završetka procesa. Njihova metoda zahtevala je zamrzavanje biološkog materijala tokom štampanja. Stručnjaci veruju da je još dug put pre nego što će ovom metodom uspeti da stvore funkcionalne organe za transplantaciju, prenosi theverge.com.\n3D štampačbio-štampanjebiološki materijalbrza hranakfcpileće ćelijepileće grickalicepileće mesopiletinarestoranzalogaji\nMEDITERANSKI MAJAMI: Završena najviša stambena zgrada u Evropskoj uniji (FOTO)


27.10.2014, Održana peta sednica Komisije za javno privatno partnerstvo u sektoru bezbednosti Republike Srbije - Centar za evroatlantske studije - CEAS\nČlanovi Komisije, nakon aktivne rasprave i niza predloga za dopune i izmene Akcionog plana unapređenja javno–privatne saradnje u sektoru bezbednosti Srbije za period 2014-2015. godine, usvojili su predlog tog dokumenta koji uspostavlja sistemska rešenja za brže uključivanje firmi u oblasti privatnog obezbeđenja u: proces licenciranja u skladu sa usvojenim zakonima, kroz donošenje podzakonskih akata, formiranje stručnog saveta ministra unutrašnjih poslova u kojeg ulaze i dva predstavnika strukovnog udruženja, i nadzor nad sprovođenjem zakona; zaštitu i spasavanje u vanrednim situacijama na konkretnim zadacima po predlogu Sektora za vanredne situacije MUP RS; formiranje službe 112, kroz donošenje tehničkih propisa za povezivanje kontrolnih centara privatnog obezbeđenja sa postojećim sistemom TETRA (međunarodni standard za komunikaciju javnih službi, operater MUP); sistem sertifikacije za pristup podacima označenim propisanim stepenima tajnosti u organizacijama sa kojima se zaključe ugovori o obezbeđenju, što će dodatno pooštriti kriterijume za selekciju službenika privatnog obezbeđenja, naročito kada je u pitanju zaštita kritičnih infrastruktura (detaljnije bezbednosne provere i dodatni uslovi u javnim nabavkama usluga obezbeđenja) i međunarodnu saradnju za jačanje regionalne bezbednosti (RACVIAC, CoESS).\nNa sastanku Komisije, kojem je prethodila sednica Kolegijuma Odbora Udruženja za privatno obezbeđenje PKS, prenet je stav kolegijuma da je prihvatljivo jedino utvrđivanje maksimalne cene obuke i edukacije, po rekapitulaciji cene stručne obuke po kandidatu u svim sektorima. Na sastanku je predloženo i da predstavnici MUP-a održe prezentaciju mogućnosti TETRA standarda komuniciranja na terenu.\nSednici su prisustvovali i predstavnici MUP-a Srbije, Kancelarije saveta za nacionalnu bezbednost i zaštitu tajnih podataka, predstavnici strukovnih udruženja, i ostali redovni članovi.


Gvozdev: U Vašingtonu se sve više razmišlja o tome koje je rešenje za Kosovo najekspeditivnije\n“ Više se u Vašingtonu ne uzima u obzir kakvo bi rešenje za Kosovo bilo pravično ili moralno sa tačke gledišta samoopredeljenja ili državnog suvereniteta, već koje je najekspeditivnije, ” kaže, u razgovoru sa kolegom Brankom Mikašinovićem, urednik vašingtonskog spoljnopolitičkog časopisa ”The National Interest” Nikolas Gvozdev.\nGvozdev: Važno je kosovsko pitanje staviti u odgovarajući vašingtonski kontekst, u svetlu najvažnijeg spoljnopolitičkog pitanja Amerike - Iraka. To pitanje, kao i Avganistan, te zategnuti odnosi sa Evropom upravo zbog invazije Iraka su važna pitanja koja očekuju rešenje. Zbog toga se u vezi sa Kosovom, sve češče čuje, ne u Stejt departementu, ali drugde, da bi toj pokrajini možda trebalo jednostavno dati nezavisnost, na taj način se osloboditi tog problema i usredsrediti na Irak i borbu protiv terorizma. SAD su sve manje spremne da investiraju potrebno vreme i sredstva u političko rešenje kosovskog pitanja. U Vašingtonu sada počinje da preovladjuje, za Srbiju možda uznemirujući trend, da bi trebalo - iz realnih i praktičnih razloga - omogućiti realizaciju ciljeva selektivnih secesionističkih pokreta, kao što je to slučaj na Kosovu, ili na Kipru.\nGlas Amerike: Kakav presedan bi takvo gledište moglo da ima na regionalnom i medjunaodnom planu?\nGvozdev: U kuloarima Kongresa i akademskim institucijama, počinje da jača teza da nezavisnost Kosova ne bi bio presedan za bilo koju situaciju ili zemlju na svetu, pošto je reč o jedinstvenom slučaju koji, prema tome, ne bi imao težinu i posledice presedana. S druge strane, Kinezi su već nagovestili da im je neprihvatilj takav stav zbog Tajvana, kao i Rusija koja tvrdi da bi u slučaju da Kosovo dobije nezavisnost, to ojačalo takve tendencije u svim secesionističkim pokrajinima u regionu Crnog mora. Medjutim, ako danas razgovarate sa ovdašnjim ekspertima o Kosovu oni naglašavaju tezu da neće biti kosovskog presedana i taj argument dobija na zamahu.\nGlas Amerike: Beograd insistira na decentralizaciji Kosova jer u suprotnom, kako se ističe, neće biti multietničkog Kosova, a možda ni Srba u toj pokrajnii. Kakve rezultate očekujete od decentalizacije?\nGvozdev: Medjunarodna zajednica u principu izražava prihvatanje ideje o decentralizaciji, nastojeći da sačuva multietničko Kosovo i naravno - dugo zagovaranu zapadnu tezu o multietničnosti. Ta teza je sada u sudaru sa zamorom Vašingtona kosovskom problematikom, pa se dovodi u pitanje svrsishodnost zadržavanja Kosova, u okviru Srbije i to je jedan od razloga letargičnog reagovnja Vašingtona posle nasilja u na Kosovu 2004. godine. Čak i da Srbi pod pritiskom napuste pokrajinu, ukazuju ti stručnjaci, neće to biti neka velika tragedija, ali bi se rešilo pitanje Kosova. SAD su izgleda spremne da prepuste da situacija na terenu evaulira i da se reši sama po sebi, ako bi se time isključilo veće angažovanje Vašingtona i destabilizacija regiona.\nGlas Amerike: Kakve bi mogle da budu političke i medjunarodno pravne posledice takvog pristupa kosovskom problemu ?\nGvozdev: Više se u Vašingtonu ne uzima u obzir kakvo bi rešenje za Kosovo bilo pravično ili moralno sa tačke gledišta samoopredeljenja ili državnog suvereniteta, već kakvo bi rešenje bilo najekspeditivnije. Neki političari i analitičari sada kažu da standardi nisu toliko važni, kao ni pitanje granica i suvereniteta, već da li je nezavisnost najbrži i najefikasniji način da se reši taj problem i stabilizuje region.\nGlas Amerike: Recite nam šta očekujete od prve runde pregovora o Kosovu ovog meseca u Beču?\nGvozdev: Da bi pregovori bili uspešni trebalo bi odmah ustanoviti okvirne pozicije obe strane, da bi moglo da se odredi u kom pravcu će se kretati pregovarački proces i kakvo bi moglo da bude pravo rešenje, kao i krajnji rok za njegovo postizanje. U protivnom, pregovori će se odužiti, kao što je to slučaj na pregovorima o Nagorno Karabahu koji vode Jermenija i Azerbejdžan. Ukoliko se pregovori oduže, to će ojačati pozicije onih krugova u Vašingtonu koji zagovaraju tezu da pregovori nisu važni, već što brže rešenje, čak i bez saglasnosti Beograda. Ta pozicija dobija na zamahu u američkim spoljnopolitičkim časopisima gde analitičari ukazuju da za uspeh pregovora nije nužno potreban konsenzus Srbije. Ako se takva gledišta probiju do Stejt departmenta i Bele kuće, to bi moglo da ima ozbiljne posledice za Srbiju.


Očajnički pokušaji: Zvezda serije “Vil i Grejs” po svaku cenu želi da se vrati na male ekrane : TV Novele\nOčajnički pokušaji: Zvezda serije “Vil i Grejs” po svaku cenu želi da se vrati na male ekrane\nČlanak objavljen: 06.11.2014 u 23:00 časova\nProslaviti se jednom ulogom na američkoj televiziji je mač sa dve oštrice. Retki su oni koji nastave uspešnu karijeru dok je jako veliki broj onih koji ostanu u senci lika po kom ih je publika zapamtila. A Šon Hejs nikako da prihvati da, nažalost, spada u ovu drugu grupu.\nNeverovatno popularni Džek iz serije koja se i danas prikazuje Vil & Grejs ne odustaje od pokušaja da ponovi svoj raniji uspeh. Međutim, čini se da su dugih osam godina u ovoj seriji i Emi za istu ulogu iz 2000. godine nešto čime će ovaj glumac morati da se zadovolji.\nNekoliko prethodnih glumačkih pokušaja se završilo neslavno, dok je njegov poslednji šou “Sean saves the world” (Šon spašava svet) ukinut nakon samo jedne sezone. Objava da će glumiti u novoj sezoni popularne serije The Millers (Milerovi) je razljutila fanove ovog sitkoma.\n“Prva otkazana serija na CBS-u sledeće godine biće… The Millers!”, glasi samo jedan od mnogobrojnih okrutnih komentara na račun glumca.\nO-o, Džek, Džek… ovaj, Šon, izgleda da nije vreme za novi Emi trofej nego za penziju…\nKljučne reči: džek, povratak na scenu, šon hejs, vil i grejs\n« PrethodnoDevica Džejn: Zabavan miks meksičke telenovele i američke ljubavne komedije\nSledeće »Najpoznatija “veštica” se vratila na posao u društvu dvomesečne ćerkice


Kažnjen opštinski zvaničnik zbog seksualnog uznemiravanja • RTK\nU avgustu prošle godine, građanin u Vučitrnu prijavio je slučaj seksualnog uznemiravanja od strane opštinskog zvaničnika. Građanina koji je otišao u opštinu Vuctrn da izvrši uslugu, seksualno je uznemiravao opštinski zvaničnik.\nKallxo.com je zatražio odgovor od Osnovnog tužilaštva u Mitrovici u vezi sa opštinskim zvaničnikom koji je osumnjičen za „seksualno uznemiravanje“, protiv građanina u Vučitrnu. Tužilaštvo u Mitrovici je potvrdilo da je po prijemu krivične prijave protiv opštinskog zvaničnika podignuta optužnica.\n„Protiv osobe čiji su inicijali A. R. Osnovno tužilaštvo u Mitrovici podiglo je 13. novembra 2020. godine direktnu optužnicu u vezi sa krivičnim delom „seksualno uznemiravanje“ iz člana 183. Krivičnog zakona Republike Kosovo“, navodi se u odgovoru tužilaštva u Mitrovici.\nTakođe je Tužilaštvo u Mitrovici objavilo da je protiv istog, 29. marta 2021, izrečena od strane suda presuda sa kaznenim nalogom, sa novčanom kaznom u iznosu od 400 evra.\nOpština Vučitrn je za Kallxo.com potvrdila da je, kada je građanin prijavio slučaj, odmah preduzela neophodne mere protiv opštinskog službenika, otkazujući mu ugovor o radu.\nIsti, nakon ovog slučaja, nije više opštinski službenik u opštini Vučitrn.\nPolicija u regionu Mitrovice saopštila je da je nakon prijavljivanja slučaja podneta krivična prijava protiv opštinskog zvaničnika.\n„Povodom vašeg pitanja obaveštavamo vas da je slučaj prijavljen 27. avgusta 2020. godine u Vučitrnu, dok je istragu sprovodio regionalni istražni sektor u okviru Regionalne direkcije u Južnoj Mitrovici. Posle istraga sprovedenih protiv osumnjičenog A. R. podneta je krivična prijava za krivično delo ‘seksualno uznemiravanje'“, kaže se u odgovoru mitrovičke policije.\nPolicija je saopštila da je nakon podnošenja krivične prijave slučaj poslat Osnovnom tužilaštvu u Mitrovici 27. oktobra 2020.


Osvrti Školegijum 22.05.2022\nIndoktrinacija djece počinje već u porodicama, a onda preko medija, pa dok dođu do 9. razreda djeca uglavnom imaju formirane stavove koje teško mijenja i najvještija nastavnica historije. Nastavnici historije su nemoćni pred podijeljenom politikom, medijima i pred historičarima koji su postali instrument politike, a koji pišu udžbenike historije na način da kod mladih ljudi podstiču nacionalizam, strah od drugog i želju za osvetom\nDanima se na internetskim portalima i na društvenim mrežama nižu reakcije na tekst banjalučkog psihologa Srđana Puhala u kojem on propituje broj ubijene djece u Sarajevu za vrijeme agresije na Bosnu i Hercegovinu. Sve se odvija u vrijeme kada se na časovima historije u sarajevskim školama izučava opsada Sarajeva po nastavnom materijalu koji je 2018. godine odobrilo tadašnje Ministarstvo za obrazovanje, nauku i mlade Kantona Sarajevo.\nNastavne jedinice su koncipirane tako da se od učenika traži da samostalno istražuju o događajima i kritički analiziraju različite vrste historijskih izvora. Kada je tema obrazovni sistem, onda se na internetskim portalima i društvenim mrežama može pročitati da djecu treba podučavati kritičkom mišljenju te da ne trebaju učiti nepotrebne podatke. Nažalost, niko od hajkača na Srđana Puhala neće se zapitati kako bi učenicima devetog razreda osnovne škole zvučao sporni tekst u svjetlu informacija koje im o ubijenoj djeci Sarajeva pružaju nastavni sadržaji u dodatku udžbenika za 9. razred osnovne škole, gdje je najviše brojki sa značenjem datuma, ubijenih, zarobljenih i ranjenih. Ako su brojevi nebitni, zašto je nastavni sadržaj o opsadi Sarajeva 1992–1995. godina ispunjen brojevima? Od svih brojki nijedna se ne odnosi na ukupni broj ubijene djece tokom opsade Sarajeva, samo je navedeno da su na spomen-obilježju ubijenoj opkoljenoj djeci Sarajeva 1992–1995. ispisana 524 imena i prezimena. Ako đaci imaju podatak da je u Sarajevu ubijeno 1601 dijete, trebaju li onima od njih koji kritički misle nastavnici zabraniti pitanja tipa: Zašto su na spomen-obilježju ispisana samo 524 imena, a zna se da je ubijeno 1601 dijete? Ako se zna da je 1601 dijete ubijeno, kako se ne znaju imena? Trebaju li se nastavnici nakon ove hajke na Srđana Puhala plašiti predavati o opsadi Sarajeva na način kako im je predloženo u metodičkom priručniku? Istina, Puhalo na neprimjeren način propituje broj ubijene djece u Sarajevu, ali su isto tako neprimjerene i reakcije nekih medija, javnih ličnosti i građana.\nAko toliko vodimo računa o djeci, zašto ne učinimo ovu zemlju poželjnim mjestom za život, a ne da nam omladina već u školskim klupama počinje vršiti pripreme za odlazak u neku od evropskih država? Ne možemo se pohvaliti kritičkom sviješću, ne možemo biti učitelji svojoj djeci ako nam je problem što psiholog iz Banje Luke propituje broj ubijene djece u Sarajevu, a nije nam problem što djeca u Sarajevu od 2018. godine u školama uče o opsadi Sarajeva u periodu od 1992. do 1995. godine i genocidu u Srebrenici, a te teme nisu zastupljene u školskim nastavnim planovima i programima u drugim dijelovima BiH. Slabe su bile reakcije i na vijest o promociji dodatka udžbeniku historije za deveti razred devetogodišnje osnovne škole u kojem se obrađuje period Bosne i Hercegovine od 1992. godine do kraja 20. vijeka. Pristup izučavanju događaja iz ovog perioda razlikuje se od pristupa u nastavnom materijalu o opsadi Sarajeva i genocidu u Srebrenici koji se koristi u sarajevskim školama! Mnogo više štete bošnjačkom narodu nanose ovako neujednačeni kantonalni dodaci udžbenicima historije nego izjave Srđana Puhala. Sad nemamo tri nacionalne historije, već pet, a ne možemo ih više nazvati nacionalnim, tačnije bi bilo nazvati ih regionalnim. Kuda nas vodi ovakva obrazovna politika? Koje ratne teme i na koji način će se izučavati u školama u Srednjobosanskom i Unsko-sanskom kantonu? U Srednjoj Bosni je bio sukob između Bošnjaka i Hrvata, a u Krajini su se Hrvati sa jednim dijelom Bošnjaka borili protiv drugog dijela Bošnjaka i Srba, a o tim događajima sarajevski učenik ne zna ništa!? Od 2018. godine, otkako su teme o opsadi Sarajeva i genocidu u Srebrenici inkorporirane u nastavni plani i program historije za 9. razred u Kantonu Sarajevo, sve sam više uvjerena da obrazovni sistem očito nije poligon na kojem će se odvijati proces pomirenja naroda. Naprotiv, sa ovakvim pristupom izučavanja rata u BiH 1992–1995 godine, sa etnički podijeljenim obrazovnim sistemom i jednonacionalnim razrednim odjeljenjima nastava historije samo doprinosi daljnjoj podjeli društva. Indoktrinacija djece počinje već u porodicama, a onda preko medija, pa dok dođu do 9. razreda djeca uglavnom imaju formirane stavove koje teško mijenja i najvještija nastavnica historije. Nastavnici historije su nemoćni pred podijeljenom politikom, medijima i pred historičarima koji su postali instrument politike, a koji pišu udžbenike historije na način da kod mladih ljudi podstiču nacionalizam, strah od drugog i želju za osvetom.\nIz iskustva rada s učenicima i učenicama\nNeobično je i zbunjujuće predavati historiju u sarajevskim školama ako ste proveli rat u nekom drugom dijelu BiH, a ne u Sarajevu, ili ako niste iz Istočne Bosne. Đaci me uvijek pitaju kakva su moja ratna iskustva, a kada im ispričam o periodu rata provedenom u Bužimu teško prihvataju činjenicu da se Armija BiH morala boriti protiv udruženih vojnih snaga Vojske Republike Srpske, Srpske vojske Krajine i vojske Autonomne pokrajine Zapadna Bosna, koja je politička tvorevina uglavnom velikokladuških muslimana Bošnjaka.\nU dodatku udžbenika samo piše: Bihać je bio pod blokadom od ljeta 1992. godine do početka avgusta 1995. godine. Peti korpus Armije BiH uspio je da se održi, iako su bili okruženi sa svih strana od Vojske RS-a i njihovih saveznika – vojske Autonomne pokrajine Zapadna Bosna, a kasnije pređe u protuofanzivu i oslobođenje teritorije. Budući da autori nisu objasnili šta je predstavljala Autonomna pokrajina Zapadna Bosna, bolje bi bilo da je nisu spomenuli, jer neizbježno je da učenici shvate da je to isto bila srpska politička tvorevina. Đaci me slušaju s nevjericom, a ja se osjećam kao da pričam o dešavanjima u nekoj drugoj državi i kao da se radi o tuđoj prošlosti, a ne o mojoj. U njihovoj svijesti je samo moguće da civile muče i ubijaju Srbi, a informacija da su u jednom dijelu BiH muslimani bili saveznici Vojske RS-a ih zbunjuje. Nakon ovog saznanja obično su i pomirljiviji i više spremni prihvatiti da ni svi Srbi nisu zločinci. Mediji, političari, a i neki historičari zastupaju tezu da razvijamo kulturu sjećanja na žrtve rata da se zločin ne bi ponovio, i to od istog zločinca, a takav način razmišljanja o ratu ne vodi koheziji društva.\nDogađaji u Krajini u toku rata primjer su da se historija ne ponavlja – nikad se u povijesti ove zemlje nije dogodilo da muslimani ratuju jedni protiv drugih, a činjenica je da se to dogodilo! Činjenica je da je i Fikret Abdić osuđen za ratni zločin protiv civilnog bošnjačkog stanovništva i ratnih zarobljenika Armije BiH, ali se to ni u jednom u dodatku udžbenika ne spominje.\nU Krajini se smanjila napetost, rodbina i prijatelji su se izmirili, a sudeći po tome što Krajišnici često odlaze i u Banju Luku – da se zaključiti i da popušta napetost prema Srbima. Svjedočila sam posjeti srednjoškolaca iz Bužima Narodnom pozorištu u Banjoj Luci, a godinama svjedočim zaziranju sarajevskih škola od posjeta gradovima u Republici Srpskoj. Kako objasniti da školi iz jednog jednonacionalnog Bužima nije problem organizirati posjetu đaka pozorištu u Banjoj Luci, a školama iz multietničkog Sarajeva je problem i proputovanje kroz teritoriju Republike Srpske?\nArifa Isaković, Školegijum.ba


Sakupljen novac za dovršavanje Centra za tehnološko preduzetništvo | odgovornoposlovanje.rs\nBeograd, 18. novembar 2015. – Globalnom kampanjom na platformi za masovno finansiranje Kickstarter, mladi okupljeni oko organizacije Start-it za manje od mesec dana prikupili su više od 100.000 USD za izgradnju Centra za tehnološko preduzetništvo.\nProjekat pod nazivom “Startit Center – Tech Community for a Better Society” postao je najuspešnija crowdfunding kampanja iz Srbije u kategoriji “Technology – Makerspace”.\nKampanja je zvanično završena u nedelju, 15. novembra, a među donatorima koji su omogućili dostizanje cilja 60 sati pre isteka roka bili su i zaposleni i vodeći ljudi u nekim od najuspešnijih IT kompanija u Srbiji. Projekat je podržao i veliki broj mladih iz dijaspore, a dugoročna vizija “Startit” organizacije je da kroz “Startit centre” ohrabri mlade da ostanu u svojoj zemlji.\n– Kroz ovu kampanju pokazali smo da je zajednica spremna ne samo da prepozna i pohvali, već i vrlo konkretno podrži vredne inicijative i rešenja mladih. Mi smo se odlučili na podršku razvoju IT industrije i obrazovanje ljudi za rad u njoj, jer je to jedna od retkih oblasti u kojoj je potražnja za kadrovima veća nego ponuda, a prosečna plata viša je od 1.000 EUR. Izuzetno nam znači što se među onima koji su nas podržali nalazi veliki broji ljudi iz dijaspore, građana koji nisu u IT-u, ali i uspešnih kompanija koje posluju u Srbiji – među njima “Infostud”, “Eton Digital”, “Holiday Pirates”, “Microsoft”, “Execom”, “VegaIT Sourcing” i “Cloudwebops” – kaže Zoja Kukić, menadžerka “Startita”.\n“Startit Centar” će biti mesto okupljanja preduzetnika, investitora, mentora i IT stručnjaka, koji će svoje znanje i iskustvo prenositi mladima i obučavati ih za razvoj preduzetničkih ideja. Planirano je da u okviru ovog i još 11 takvih centara širom Srbije 100.000 ljudi dobije besplatnu edukaciju iz oblasti informacionih tehnologija, razvoja biznisa i preduzetništva u narednih pet godina.\nNovcem sakupljenim tokom kampanje planira se dovršavanje već otvorenog beogradskog Centra u Savskoj 5, otvaranje prva tri u manjim gradovima u Srbiji, kao i kreiranje prve online platforme za učenje programiranja na srpskom jeziku, koja će se koristiti uporedo sa edukativnim sadržajima u samim “Startit Centrima”.\n– Želimo da pomognemo građenju bolje Srbije – Srbije iz koje mladi ne odlaze glavom bez obzira i u kojoj razvijaju i proizvode za ceo svet. Za pet godina postojanja organizacije uradili smo mnoge velike stvari, a ovo je naš najveći korak koji prevazilazi IT industriju i ima za cilj da pomogne celoj zemlji – rekao je Vukašin Stojkov, osnivač “Startita”.\n“Startit” organizacija posvećena je unapređenju privrednog i ekonomskog sistema Srbije kroz razvoj tehnoloških preduzetničkih poduhvata orijentisanih na globalno tržište. Tokom pet godina postojanja organizovao je više od 100 obuka i konferencija za tehnološke preduzetnike kroz koje je prošlo više od 12.000 ljudi. U okviru “Startit”-ovih programa pokrenuto je 40 tehnoloških kompanija koje zapošljavaju više od 100 mladih ljudi, a sakupljeno je i više od 2 mil EUR međunarodnih investicija.\nFoto: Start-it FB stranica


Pre svega: Trilateralna komisija u Beogradu: Vladari iz senke kroje sudbinu sveta\nTrilateralna komisija u Beogradu: Vladari iz senke kroje sudbinu sveta\nU Beogradu se, bez prisustva javnosti, održava 38. sednica Trilateralne komisije za Evropu. To će biti prvi skup ove moćne svetske organizacije koji se ikada održava u Srbiji.\nTahir Hasanović, predsednik Organizacionog odbora 38. konferencije Evropske trilateralne komisije, ispričao je za Novosti da se očekuje dolazak oko 180 učesnika.\n– Među njima su najveći svetski i evropski bankari i industrijalci, od izvršnog direktora „Rotšild grupe" do predsednika „Goldman Saksa", kao i bivši i sadašnji političari – objašnjava Hasanović.\nNajuticajniji ljudi iz celog sveta tokom vikenda biće u našoj prestonici:\n– Sednici će prisustvovati i Majkl Fuks, član nemačkog Bundestaga i potpredsednik Evropske trilateralne komisije, doskorašnji premijer Italije Mario Monti, kao i Luk Koen, guverner Nacionalne banke Belgije. Očekuje se i dolazak admirala Đanpaola di Paola, bivšeg italijanskog ministra odbrane i bivšeg ministra vojnog komiteta NATO. Najvažnija ličnost iz sveta biznisa koja nam dolazi je Piter Saterlend, predsednik „Goldman Saksa", najveće investicione banke na svetu.\nIz bliskog okruženja, na veliki skup, koji se održava u hotelu „Kraun plaza", pozvani su i predsednica Kosova Atifete Jahjaga, predsednik Republike Srpske Milorad Dodik, kao i bošnjački član Predsedništva BiH Bakir Izetbegović. Pozivi su upućeni i premijeru Crne Gore Milu Đukanoviću i predsedniku Makedonije Đorđu Ivanovu.\nSednicu, koja se održava od 31. oktobra do 2. novembra, otvoriće njen predsednik Žan-Klod Triše, nekadašnji šef Evropske centralne banke, dok će visoke zvanice pozdraviti premijer Srbije Aleksandar Vučić. On će učestvovati i na „Panelu lidera", kao i na panelu „Srbija i EU". Jedna od tema, koja će biti zatvorena za javnost, biće i kriza u Ukrajini, na kojoj će učestvovati gosti i iz Kijeva i iz Moskve. Očekuje se dolazak i Arzenija Jacenjuka, sadašnjeg premijera Ukrajine, kao i Sergeja Karaganova, jedan od saradnika Vladimira Putina.\nTrilateralnu komisiju u Srbiji osnovali su u januaru 2013. godine Jovan Kovačić, Dejan Novaković i Tahir Hasanović, kao slobodni zidari, članovi Regularne velike lože Srbije i članovi kompanije „East Njest Bridge" i prvi Srbi koji su u postali punopravni članovi najmoćnije nevladine organizacije na svetu. Oni su na plenarnoj sednici Trilateralne komisije, koja je od 14. do 17. marta 2013. godine održana u Berlinu, dobili zadatak da jednu sednicu pripreme u Beogradu.\nTrilateralna komisija ima epitet „svetske vlade u senci", jer okuplja najuglednije i najuticajnije ličnosti. Rad komisije je diskretan i zato je obavijen velom tajni. To pravilo primenjuje se i na konferenciji u Beogradu, koja će biti održana bez prisustva javnosti.\n– Trilateralna komisija nije tajno društvo, jer je spisak svih članova objavljen na internetu – kaže Jovan Kovačić, član Izvršnog komiteta Trilateralne komisije u Srbiji.\n– Sastanak u Beogradu će biti izvanredna prilika za uspostavljanje dijaloga između naših poslovnih i političkih lidera sa prisutnim članovima svropske grupe Trilateralne komisije – smatra Tahir Hasanović.\nOvo je prilika da moćni ljudi upoznaju Beograd i Srbiju malo bolje.\n– Moćni i uticajni gosti moći će da iz prve ruke upoznaju Srbiju, naš domaćinski, gostoprimljiv duh i naše potencijale, što je bitan osnov kako bi se Srbija vratila na političku mapu kao nedvosmislen politički i privredni lider regiona – objašnjava sagovornik.\n– U Beograd će doći i Gaj Eliot, potpredsednik „Rojal Dač Šela", najveće naftne kompanije na svetu, i Jirgen Fitcen, izvršni direktor Dojčbanke. Stiže i Najdžel Higins, izvršni direktor „Rotšild grupe", kao i Volfang Išinger, bivši član evropske trojke za Kosovo. Dolazak su najavili Ursula Klasnik, bivša ministarka spoljnih poslova Austrije, Marčelo Sala, potpredsednik „Inteza Sao Paulo grupe", Andreas Strajhel, predsednik „Erste bank grupe" i Đuzepe Vita, predsednik Unikredit banke – tvrde dobro obavešteni izvori.\nTrilateralna komisija je ustanovljena 1973. godine na inicijativu Dejvida Rokfelera i Zbignjeva Bžežinskog da gaji bliske odnose između Amerike, Evrope i Japana. Svoju aktivnost je proširila na „blisku saradnju u cilju očuvanja mira, upravljanja svetskom ekonomijom, ublažavanja svetskog siromaštva, što će povećati šanse za mirnu evoluciju globalnog sistema".


Prof. dr Milka Drezgić, internista-endokrinolog 11. oktobra 2019. 22:32\nStadijum 1 primarne insificjencije jajnika – ovo je početak u kome je normalan nivo FSH (hormon hipofize), ali i pored toga što žena ne koristi zaštitu, ne dolazi do trudnoće, niti postoji odgovor jajnika na stimulaciju.\nStadijum 2 primarne insuficijencije jajnika – FSH je trećeg dana ciklusa na višem nivou od normalnih vrednosti i nema odgovora jajnika na FSH tokom programa stimulacije jajnika.\nStadijum 3 primarne insuficijencije jajnika – karakteriše visoka vrednost FSH i simptomi u vidu noćnog znojenja ili dnevnih valunga, suvoća vagine, poremećaji menstrualnog ciklusa u vidu skraćenih, čestih ciklusa, ili intermensturalnih krvarenja.\nStadijum 4 – prestanak ciklusa i veoma visoke vrednosti FSH. Šanse za trudnoću su veoma male i postoje samo u prvoj fazi poremećaja. Hormonska terapija je neophodna radi kvaliteta života i prevencije kardiovaskularnih bolesti i osteoporoze. U budućnosti će probleme verovatno biti moguće rešiti uz pomoć tuđih jajnih ćelija.


Faktor | Brkić podnio izvještaj evropskim parlamentarcima\nBrkić podnio izvještaj evropskim parlamentarcima\n20.11.2018. / 18:14\nU svom obraćanju zamjenik ministra vanjskih poslova BiH kazao kako je izborne rezultate potrebno provesti u skladu sa odlukom Ustavnog suda BiH\nZamjenik ministra vanjskih poslova BiH Josip Brkić na poziv Delegacije za odnose s BiH i Kosovom Evropskog parlamenta jučer je u Briselu učestvovao na sastanku koji je za cilj imao razmjenu mišljenja o aktuelnoj političkoj situaciji u BiH, nakon Općih izbora održanih 7. oktobra.\nPanelisti na sastanku su bili šefica Odjela za BiH i Albaniju Evropske komisije Michela Matuelle, šef Odjela za zapadni Balkan u Evropskoj službi za vanjske poslove Clive Rumbold, šef Delegacije za odnose s BiH i Kosovom Tonino Picula i šef Delegacije Evropskog parlamenta Frank Engel.\nBrkić je detaljno upoznao sugovornike s rezultatima izbora i informirao o trenutnoj političkoj situaciji. Naglasio je važnost da se, na osnovu presude Ustavnog suda BiH, što prije dođe do implementacije izbornih rezultata kako bi se BiH jasno fokusirala na reformske procese.\nBrkić je izrazio zahvalnost institucijama EU za njihovu potporu evropskom putu BiH i za jasnu poruku o otvorenoj budućnosti članstva u EU.\nU razmjeni mišljenja razgovaralo se o daljoj provedbi reformske agende, društvenim i ekonomskim reformama koje BiH očekuju na njenom evropskom putu, SEECP-u i regionalnoj saradnji u državama na zapadnom Balkanu, sastanku na vrhu koji je organizirala u prethodnom šestomjesečnom predsjedanju Bugarska, neriješenim odlukama koje je donio Evropski sud za ljudska prava, statusu Grada Mostara te Uredu Visokog predstavnika (OHR).\nPredstavnici EU pozdravili su donošenje Zakona o krivičnom postupku BiH, kao i usvajanju seta Zakona o akcizama u BiH. Ustvrdili su pozitivan pomak u procesu EU integracija u smislu funkcioniranja mehanizma koordinacije.\nŠefica Odjela za BiH i Albaniju Evropske komisije Michela Matuelle navela je da Evropska komisija očekuje da BiH što prije dostavi odgovore na dodatna pitanja iz Upitnika Evropske komisije, te da će na osnovu njih odlučiti o zahtjevu BiH za sticanje kandidatskog statusa.\nZamjenik ministra Brkić kazao je da je BiH u fazi pripreme odgovora na drugi krug pitanja koje je Evropska komisija proslijedila institucijama BiH. Izrazio je uvjerenje da će radne grupe u BiH završiti odgovore što prije kako bi se isti mogli prevesti, verificirati i poslati Evropskoj komisiji.\nU raspravi su, između ostalih, sudjelovali i zastupnici Evropskog parlamenta Željana Zovko (HDZ, Hrvatska) i Jasenko Selimović (Liberali, Švedska), saopćeno je iz Ministarstva vanjskih poslova BiH.\nJosip BrkićEvropski parlament\nJanša se isključio: Prekinuo učešće u raspravi u Evropskom parlamentu\nEvo kako je članica Evropskog parlamenta izvrijeđana u Osijeku usred intervjua\nNova donacija Općine Centar Psihijatrijskoj bolnici u Jagomiru


Milan može i bez Ibre, Vlahović i Milenković poraženi na San Siru, minimalac Bolonje protiv Krotonea (video)\nFrank Kesi najzaslužniji za pobedu "rosonera".\nFudbaleri Milana nastavili su sa odličnim igrama ove sezone u Seriji A pošto su u 9. kolu slavili kod kuće protiv Fiorentine 2:0.\nU meču u kome Stefano Pioli nije mogao da računa na Zlatana Ibrahimovića hrvatski fudbaler Ante Rebić zaigrao je u špicu napada.\nJunak pobede protiv gostiju iz Firence ipak je bio Frank Kesi koji je učestvovao kod oba gola.\nVezista iz Obale Slonovače već >> Pročitaj celu vest na sajtu Sportske.net << u 17. minutu sjajno je skrenuo loptu iz kornera ka Alesiju Romanjoliju koji je na drugoj stativi postigao gol.\nVeć u 28. minutu isti fudbaler povisio je na 2:0 sa penala koji je načinjen nad Rebićem. Pogodak možete videti OVDE.\nDefanzivni vezni je pet minuta pre odlaska na poluvremena mogao da stavi tačku na meč, ali je ovaj put Dragovski prozreo njegovu nameru.\nMilan je nakon devetog kola ostao na liderskoj poziciji sa pet bodova prednosti u odnosu na drugoplasirani Inter, dok je Fiorentina drugim porazom u poslednja tri kola došla na samo tri boda od zone ispadanja.\nU drugom meču istog termina Roberto Sorijano je u drugom minutu nadoknade prvog poluvremena postigao jedini gol za Bolonju u pobedi nad poslednjeplasiranim Krotoneom.\nTim Siniše Mihajlovića se dva uzastopna trijumfa učvrstio na sredini tabele i sada zauzima 10. mesto.\nZvezda povela, ali opet će biti posla za Zdravka Jokića! (video)\nSudija nije primetio važan detalj?..Crvena zvezda je povela u 17. minutu meča protiv ekipe Rada večeras na ''Marakani'', gol je postigao Milan Pavkov, ali ova situacija će sigurno večeras biti analizirana na TV Arena Sport...Razlog - Pavkov je tokom duela sa Stojsavljevićem loptu najpre zahvatio...


ProAuto – Ford Mustang Mach 1 dostupan i za evropske kupce [Galerija i Video]\nOct 19, 2020 Adnan Huseinagić Novi automobili, Novosti, Vijesti 0\nNJEMU JE MJESTO NA TRONU\nFord Mustang Mach 1 – EU \nIz Forda su najavili da će limitirana serija modela Mustang Mach 1, po prvi put biti dostupna i evropskim kupcima.\nDa podsjetimo, kako bi svoje modele probližili evropskim kupcima, Fordovi inženjeri su već prilagodili Mach-E, pa je došlo vrijeme da i Mach 1 bude prilagođen evropskim uslovima.\nOvaj model pokreće već poznati motor 5.0 V8, koji u evropskoj specifikaciji raspolaže s 460 KS pri 7.500 obr/min, uz 529 Nm obtrnog momenta dostupnog pri 4.600 obr/min. Naime, elektronika koja kontroliše rad motora je rekalibrisana kako bi se zadovoljle nešto strože norme o izduvnim gasovima, a izmijenjen je i sistem za snabdijevanje motora svježim zrakom, tako da evropski model raspolaže s malo manje snage u odnosu na model namijenjen američkom tržištu.\nStandardno će se isporučivati s manuelnim mjenjačem Tremec (Tremec 3160) sa 6 stepeni prenosa i dvostrukim kvačilom, dok će u opciji biti dostupan s 10-stepenim automatskim mjenjačem. Gotovo je nepotrebno napominjati da je za evropsko tržište izmijenjen software koji kontroliše rad motora, te da je prilagođen i hladnjak za ulje.\nTakođer, evropskom tržištu je prilagođen i upravljački sistem EPAS (electric power-assisted steering), pa je upravljanje maksimalno precizno.\nTakođer, ukusu evropskih kupaca prilagođen je i sistem vješanja s MagneRide amortizerima, nešto krućim oprugama i stabilizatorima. Rubovi blatobrana su prošireni za 12 mm, pa će evropski modeli biti standardno isporučivani s gumama Michelin Pilot Sport 4 prečnika 19 inča i difirencijalom s ograničenim proklizavanjem.\nOsim toga, evropski Mustang Mach 1 ima aerodinamčki paket sličan kao kao kod modela Mustang Shelby GT500, pa iz Forda navode da stvara 22% veći downforce, u odnosu na standardni (US-spec) model.\nEvropskim kupcima će biti ponuđeno 8 boja karoserije, dok će u unutrašnjosti, u standardnoj opremi, biti sistem konekcije Syunc, FordPass Connect 4 modem, te premium audio B&O Sound System s 12 zvučnika.\nDetaljnija tehnička specifikacija, kao ni cijene, još uvijek nisu objavljene, ali se prvi modeli u evropskim prodajnim salonima očekuju ubrzo, čim bude završena homologacija.\nFord, Ford Europe, Ford Motor Company, Ford Mustang, Ford Mustang Mach 1, Ford of Europe, Mustang, Mustang Mach 1, Mustang Shelby GT500, Shelby\nSigurnosni sistemi u novim modelskim generacijama automobila Volva Stiže li Cupra Formentor s Audijevih 400 KS?!\nUskoro nova konfiguracija “chassis...\nFord ponudio Kugu Hybrid\nElektrični Ford E-Transit – i za...\nDelta4x4 Ford Ranger Raptor – do...


Predstavljanje dve naučne studije sutra u Narodnom muzeju\nTanjug 11. oktobra 2021. 09:40\nBEOGRAD – Izmenjena i dopunjena izdanja naučnih studija „Ime i broj“ Staniše Brkića i „Identiteti žrtava streljanih u Kraljevu oktobra 1941“ Silvije Krejaković biće predstavljena sutra u Atrijumu Narodnog muzeja u Beogradu u sklopu obeležavanja 80 godina od masovnih likvidacija civila u Kraljevu i Kragujevcu, saopšteno je danas iz Muzeja žrtava genocida.\nOvom prilikom će govoriti direktorka Narodnog muzeja u Beogradu Bojana Borić Brešković, v. d. direktora Muzeja žrtava genocida Dejan Ristić, muzejski savetnik dr Dragan Cvetković i autorka jedne od studija Silvija Krejaković.\nObjavljeno kao drugi naslov u novouspostavljenoj ediciji Muzeja „Sine ira et studio“ („Bez gneva i pristrasnosti“), „Ime i broj“ Staniše Brkića „sadrži do sada najcelovitiju i najutemeljeniju analizu jednog od najvećih ratnih zločina počinjenih nad nedužnim civilima na području Republike Srbije tokom sveukupnog trajanja Drugog svetskog rata“.\nPrvi naslov u ediciji „Sine ira et studio“, „Identiteti žrtava streljanih u Kraljevu oktobra 1941“ istoričarke Silvije Pejaković, po rečima akademika prof. dr Ljubodraga Dimića, odlikuje „preciznost u utvrđivanju činjenica, okolnosti i konteksta“.\n„Istraživanje koje je obavila Krejaković neminovno je otvorilo važno pitanje odnosa prema prošlosti koju istražuju (taj odnos mora biti racionalan i kritički) i odnosa političara prema događajima koji obeležavaju (taj odnos mora biti ispunjen pijetetom prema žrtvama). „Isticanje“ proizvoljnog broja pogubljenih u Kraljevu 1941. godine, bez insistiranja na njegovom povezivanju sa imenima svirepo pobijenih ljudi, samo je još jedan od vidova dehumanizacije žrtava „kraljevačkog oktobra“ i njihova dalja uvreda. Toj lošoj i rasprostranjenoj navici istraživanje koleginice Krejaković staje na put“, navodi Dimić u svojoj recenziji.\nPo rečima direkcije Muzeja, pored toga što predstavljaju riznice informacija i znanja, ovo dela su i „poziv savremenim generacijama da se odgovorno, objektivno i trajno sećaju nevinih kragujevačkih i kraljevačkih stradalnika“.


EU: Balkanski lideri da se uzdrže od izjava koje štete pomirenju\n5. oktobar/listopad, 2020.\nPortparol EU Peter Stano\nZvaničnici Evropske unije (EU) poručuju liderima u regionu da imaju odgovornost da doprinose promociji pomirenja i dobrosusedskih odnosa.\n“Želeo bih da naglasim sledeće: svim predstavnicima zemalja koje teže da se pridruže EU, trebalo bi da im bude jasno da treba da ispune svoju obavezu negovanja dobrosusedskih odnosa i regionalne saradnje. To su vrednosti za koje se EU zalaže i napreduje”, poručio je portaprol EU, Peter Stano.\nU proteklim danima su političari iz Srbije, u nekoliko navrata imali kontroverzne izjave oko Kosova. Ministarstvo odbrane Srbije objavilo je 2. oktobra saopštenje pod nazivom „Ministar Vulin: Ono što date Šiptarima, ne možete zabraniti Srbima”.\nRama pozvao Vučića da osudi Vulinovu izjavu u saopštenju Ministarstva odbrane Srbije\nTakođe je na jednoj lokalnoj televizijskoj stanici, ministar inostranih poslova Srbije, Ivica Dačić prošle nedelje upozorio one građane srbije koji otkrivaju lokacije masovnih grobnica kosovskih Albanaca u zemlji.\nVlada Kosova osuđuje Dačićevu izjavu\nEvropska Unija, kako tvrdi Peter, Stano načelno ne komentariše izjave političara, ali je naglasio da su evropski zvaničnici primetili u nekoliko poslednjih dana ili sedmica, “razne izjave koje se dotiču pitanja pomirenja dobrosusedskih odnosa i regionalne saradnje”.\n“Politički lideri u svim ovim zemljama zaista bi trebalo da daju primer u izboru da zajednički rade, kako bi promovisali saradnju i klimu uzajamnog poverenja, poštovanja i razumevanja, a ne da preduzimaju korake ili daju izjave koje idu u suprotnom smeru”, poručio je Stano.\nCrnogorski 'Zakon protiv mafije'\nRuskom reperu preti tužba zbog kritike troškova za proslavu Dana pobede


Biciklisti traže odgovore\nBeta 27. juna 2015. 21:35\nViše stotina građana sa biciklima odazvalo se u subotu pozivu šest beogradskih udruženja i organizacija za okupljanje i vožnju pored obale Save u Beogradu, u znak protesta zbog početka izgradnje prvog objekta planiranog naselja „Beograd na vodi“, „Promenade“ na desnoj obali te reke.\nUdruženja su navela da je cilj okupljanja bio da biciklisti vide kakav problem nastaje kada se, kako je najavljeno, uskoro zatvori veoma prometna javna gradska biciklistička i pešačka staza uz Savu koja povezuje Dorćol i Adu Ciganliju, te da će se na toj relaciji morati kilometrima naokolo, kroz Novi Beograd.\nGradske vlasti najavile su ranije da će prvih 300 metara „ogledne Promenade“ „Beograda na vodi“, između Brankovog i Starog Savskog mosta, biti završeno u avgustu i sadržaće pešačku i biciklističku stazu, „ulični mobilijar“ i dečija igrališta.\nMeđutim, ukazazali su u saopštenju udruženja i organizacije, „nigde se ne može pročitati kakav je tačan plan gradskih vlasti za ovaj pojas, i za alternativnu rutu dok taj deo staze bude u rekonstrukciji“.\nPredstavnici Udruženja i organizacije pročitali su na skupu svoje stavove, navodeći da očekuju da Grad Beograd, dok radovi traju tokom leta, „obezbedi odgovarajući i najkraći mogući bajpas“ koji će nadoknaditi zatvorenih 300 metara staze duž buduće „Promenade“ koja će, po jednima, biti ukupno dugačka dva kilometra, a po drugima, tri.\nSkup biciklista i drugih građana bio je na Trgu Republike, potom je usledila vožnja, a skup je završen posle 11 pređenih kilometara skupom na spornoj „Promenadi“, uz pitanje „Šta će biti sa stazom?“.Organizatori današnjeg okupljanja su Udruženje građana Ulice za bicikliste, Ciklo svet Srbija, Jugo cikling kampanja, Bajsologija, Beociklizacija i IBikeBelgrade.


Jeftini letovi iz Španije do Barbadosa - Avio karte Španija Barbados - eSky.rs\nAvio karte iz Španije do Barbadosa\nPretražite letove iz Španije do Barbadosa\nProverite najbolje prilike za letove iz Španije do Barbadosa\n✔ Postoje li posebne ponude za letove iz Španije do Barbadosa na eSky.rs?\n✔ Mogu li se pobrinuti za osiguranje prilikom rezervacije leta iz Španije do Barbadosa?\n✔ Ako rezervišem let iz Španije do Barbadosa, mogu li da rezervišem ujedno i smeštaj?\n✔ Koje avio-kompanije nude letove iz Španije do Barbadosa?\nBudite sigurni, da na eSky.rs ponuda letova iz Španije do Barbadosa uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Španija - Barbados